title: Lapuan Spelit

text: Spelien teemat ovat vaihdelleet paikkakunnan erityispiirteiden mukaan. Lapuan 2010 Spelien teemaksi on nostettu "Tarinat, laulut ja laulujentekijät". Lapualta on tullut vahvoja lauluntekijöitä läpi historian. Nyt nostetaan heidät valokeilaan muuta kansanperinnettä kuitenkaan unohtamatta. Ensi kesän Speleistä löytyvät niin pelimannit kuin kansantanssikin. Myös kansainvälistä maustetta löytyy Vanhan Paukun Festivaalista totuttuun tapaan. Päivien aikana lavalle saadaan myös koko kansan tuntemia eturivin esiintyjiä, ja makuhermoja hieromaan pääsee tunnelmallisella viini- ja ruokapihalla. Luomu ja ekologisuus tulevat olemaan Speleissä näkyvästi mukana.


title: Lapuan Spelit

text: Lapuan Harrastajanäyttelijät aloitti toimintansa 1978 tuottamalla eteläpohjalaisiin Speleihin Lapualle Arvo Ketolan kirjoittaman "Ketoolan Jukka" näytelmän, jonka ohjasi Kalevi Haapoja. Ideana on palauttaa mieliin nämä kertovat laulut ja tarinat Ketoolan Jukan lisäksi muista alueen henkilöistä, joista lauluja on kirjoitettu. Teema muistuttaa laulunkirjoituksen merkityksestä suomalaisessa kansanmusiikissa.


title: Lapuan Spelit

text: Oman näkökulmansa Lapuan Speleihin tuo lapualaissyntyinen laulaja-lauluntekijä ja pianisti Laura Sippola, joka on lupautunut tapahtuman taiteelliseksi johtajaksi. Sippola itsekin on tarinankertoja. Hänen laulunsa ovat eletyn elämän makuisia, joihin myös lapsuusvuodet Lapualla tuovat omia vivahteitaan. Hän tekee taiteellista tohtorintutkintoa Sibelius-Akatemian Kansanmusiikin osastolle. Kuriositeettina mainittakoon, että Sippola pitää hallussaan tämmäyskilpailun kaksinkertaista SM-titteliä.


title: Lapuan Spelit

text: Spelit-kulttuuritapahtuman juuret ovat syvällä maakunnan musiikkiperinteessä. Tapahtuma järjestetään Lapualla seitsemättä kertaa. Se sijoittuu elokuussa festivaaliviikonloppuun ajankohtana, jona aikaisempina vuosina on vietetty myös Vanhan Paukun Festivaalia.


title: Lapuan Spelit

text: Aiemmin Spelit ovat soineet Lapualla 1978, 1990 sekä vuodesta 2000 lähtien kolmena peräkkäisenä vuotena. Sen jälkeen Spelit lähtivät jälleen kiertämään, mutta festivaali jäi Lapualle, vain nimeään muuttaen. Nämä kaksi festivaalia nivoutuvat yhteen tuoden tapahtumaan maakunnallisen ulottuvuuden.


title: Lapuan Spelit

text: Festivaali järjestettiin ensimmäisen kerran vuonna 1972 Kauhajoella. Tapahtuma kiertää kunnittain, ja on merkittävin eteläpohjalaisen kansanmusiikin areena. Eteläpohjalaiset Spelit kuuluu Finland Festivals -tapahtumiin.


title: Magnus Pääjärvi

text:
Karl Magnus Pääjärvi-Svensson (s. 12. huhtikuuta 1991 Norrköping, Ruotsi) on ruotsalainen jääkiekkoilija, joka pelaa vasempana laitahyökkääjänä Ottawa Senatorsin organisaatiossa. Hän on Edmonton Oilersin ensimmäisen kierroksen varaus vuodelta ja koko varaustilaisuuden kymmenes. Samana vuonna Pääjärvi-Svensson varattiin myös KHL-joukkue Lokomotiv Jaroslavliin.
Pääjärvi-Svenssonin pelipaidassa lukee hänen sukunimestään ainoastaan Pääjärvi. Magnus käyttää Pääjärvi-sukunimeä suomalaisen äidinisänsä kunniaksi.


title: Magnus Pääjärvi

text: Pääjärvi-Svensson on Malmö Redhawksin kasvatti. Hän siirtyi kaudeksi 2007–2008 Timrå IK:hon ja nousi samana kautena Elitserien-joukkueeseen tehden debyyttinsä 27. syyskuuta 2007 ollen myös liigan kaikkien aikojen neljänneksi nuorin pelaaja. Pääjärven ensimmäinen maali syntyi 16. helmikuuta 2008 HV71:n Stefan Livin taakse. Hän pelasi ensimmäisellä kaudellaan 35 ottelua tehoin 1+2=3 vain 16-vuotiaana. Toisella kaudella hän pelasi 50 ottelua ja teki niissä tehot 7+10=17. Pääjärvi teki kaudella 2009–2010 tehot 12+17=29 ja oli Timrån sisäisen pistepörssin kolmas yhdessä Fredrik Hynningin kanssa. Pääjärvi oli myös ehdokkaana vuoden Elitserien-tulokkaaksi.


title: Magnus Pääjärvi

text: Hän teki kolmivuotisen tulokassopimuksen Edmonton Oilersin kanssa kesäkuussa 2010. NHL:n tulokaskaudellaan 2010–2011 Pääjärvi teki 80 runkosarjaottelussa tehot 15+19=34. Kesällä 2013 Pääjärvi-Svensson siirtyi St. Louis Bluesiin vaihdossa David Perroniin. 2015 kesällä Pääjärvi teki Bluesin kanssa yksivuotisen ja yksisuuntaisen jatkosopimuksen.


title: Magnus Pääjärvi

text: Blues laittoi Pääjärven tammikuussa 2018 vapaiden pelaajien listalle, josta Ottawa Senators poimi hänet.


title: Magnus Pääjärvi

text: Pääjärvi-Svensson on pelannut kahdet alle 18-vuotiaiden (2008 ja 2009) ja kolmet alle 20-vuotiaiden MM-kilpailut (2008, 2009 ja 2010). Alle 20-vuotiaiden MM-kisoista hänellä on kaksi hopeaa ja yksi pronssi. Hän oli vuoden 2010 kisoissa Ruotsin paras pistemies tehoilla 3+7=10 yhdessä Anton Rödinin kanssa, joka teki samat tehot. Vuotta aiemmin (2009) Pääjärvi oli Ruotsin toiseksi paras pistemies tehoilla 2+5=7. Hän oli alle 18-vuotiaiden MM-kisoissa 2009 Ruotsin paras pistemies tehoilla 6+6=12.


title: Magnus Pääjärvi

text: Magnus Pääjärvi-Svensson pelasi myös miesten MM-kilpailuissa keväällä 2010. Hän oli pronssia voittaneen Ruotsin joukkueen paras pistemies tehoilla 5+4=9. Pääjärvi oli myös koko kisojen pistepörssin kolmas. Hänen teholukemansa +8 oli kisojen paras ja Pääjärvi valittiin tähdistökentälliseen. Pääjärvi kuului Ruotsin joukkueeseen myös vuoden 2011 MM-kilpailuissa, joissa Ruotsi saavutti hopeaa. Hän teki Ruotsin ainoan maalin 6–1 Suomen eduksi päättyneessä loppuottelussa. Pääjärvi oli voittamassa Ruotsille MM-kultaa vuonna 2018.


title: Magnus Pääjärvi

text: Magnusin isoveli Björn Svensson pelaa hyökkääjänä Timråssa. Veljesten isä Gunnar Svensson on entinen jääkiekkoilija ja Elitserien-valmentaja, joka toimii nykyään pelaaja-agenttina.


title: Skåldön lossi

text: Skåldön lossi on Raaseporissa liikennöivä lossi. Se liikennöi Skåldön ja Tammisaaren välillä, ja on osa yhdystietä 1002. Lossi liikennöi yhdeksäntoista tuntia vuorokaudessa, tarvittaessa myös useammin. Lossiin mahtuu noin kaksikymmentä autoa, tosin silloin vähemmän kun mukana on kuorma-autoja.


title: Julian Marley

text: Julian Ricardo Marley (syn. 4. kesäkuuta 1975 Lontoo) on brittiläinen reggae-muusikko. Hän on Bob Marleyn ja Lucy Pounderin poika.


title: Julian Marley

text: Julian vietti lapsuutensa Britannia-Jamaika akselilla. Hän oli jo nuorena musikaalinen ja osasi soittaa mm. kosketinsoitinta, rumpuja, bassoa ja kitaraa. Julian on julkaissut tähän asti kaksi studioalbumia ja hän suunnittelee kolmatta.


title: Työhyvinvointi

text: Työhyvinvointi on kokonaisuus, joka muodostuu ammattitaitoisten työntekijöiden tekemästä turvallisesta, terveellisestä ja tuottavasta työstä hyvin johdetussa organisaatiossa. Työntekijät kokevat työnsä mielekkääksi, palkitsevaksi ja elämänhallintaa tukevaksi.


title: Työhyvinvointi

text: Työ ja vapaa-aika sekä työntekijän terveys, turvallisuus ja hyvinvointi ovat keskeisiä työhyvinvoinnin osa-alueita. Työhyvinvointia voidaan tarkastella monen eri tieteenalan näkökulmasta. Työhyvinvointia voidaan tarkastella esimerkiksi objektiivisten työolojen, subjektiivisen hyvinvointikokemuksen ja työstä saatavan palkkion näkökulmasta. Työhyvinvointia ja työelämän tilaa voidaan myös mitata. Työhyvinvointi on läheistä sukua työelämän laatu -käsitteelle.


title: Työhyvinvointi

text: Johtamisella voidaan vaikuttaa työhyvinvointiin, työelämän laatuun ja työn tuottavuuteen. Työpaikan turvallisuusjohtaminen ylläpitää ja kehittää työn ja työolojen turvallisuutta ja terveellisyyttä. Työturvallisuuslaki ei edellytä turvallisuusjohtamisjärjestelmää, mutta laissa olevat työnantajalle asetetut velvollisuudet perustuvat turvallisuusjohtamisen ajatukselle.


title: Työhyvinvointi

text: Työturvallisuuslain ( 10§) mukaan "Työnantajan on työn ja toiminnan luonne huomioon ottaen riittävän järjestelmällisesti selvitettävä ja tunnistettava työstä, työajoista, työtilasta, muusta työympäristöstä ja työolosuhteista aiheutuvat haitta- ja vaaratekijät sekä, jos niitä ei voida poistaa, arvioitava niiden merkitys työntekijöiden turvallisuudelle ja terveydelle."


title: Työhyvinvointi

text: Suomen työlainsäädäntö on laaja kokonaisuus . Lainsäädännössä sekä sopimuksissa on useita kohtia, jotka liittyvät työhyvinvointiin. Lisäksi lukuisissa tutkimuksissa on arvioitu johtamisen ja työn sisältöjen vaikuttavan työn tuottavuuteen ja työhyvinvointiin. Esimerkiksi farmaseutin ja opettajien työn sisällöt ovat erilaisia ja siten työhyvinvointiakin ja johtamaan eri tavoin.


title: Työhyvinvointi

text:
Terveyden ja hyvinvoinnin näkökulmasta keskeistä on ihmisen toiminta erilaisissa ympäristöissä ja henkilökohtainen terveys kokonaisuutena . Terveyden merkityksen arvioinnissa työpaikan työterveyshuolto on tärkeä kumppani. Työterveyshuoltolakia sovelletaan työpaikoilla, joilla sovelletaan työturvallisuulakia. Yrittäjien ja muiden omaa työtään tekevien työterveyshuollon järjestämisessä noudatetaan soveltuvin osin, mitä työterveyshuoltolaissa säädetään.
Työhyvinvoinnin tavoitteena ovat esimerkiksi työpaikan laadukas ja tuottava toiminta sekä työtä tekevien ihmisten hyvä terveys ja työkyky sekä kyky toimia yhteistyössä erilaisten ihmisten kanssa niin työssä kuin vapaa-ajalla. Työhyvinvoinnin tavoitteita asetetaan eri näkökulmista riippuen organisaatiosta, kohderyhmistä tai esimerkiksi työhyvinvointiin liittyvistä tutkimusasetelmista. Työhyvinvoinnin tavoitteena voi olla työn sujuvuuden parantaminen esimerkiksi teknologiaa kehittämällä. Näissä tapauksissa toimenpiteenä on usein työstä terveydelle aiheutuvien haittojen poistaminen tai vähentäminen teknisin keinoin. Työhyvinvoinnin tavoitteena voi olla ihmisen psyykkisen ja sosiaalisen työkyvyn vahvistaminen.Näissä hankkeissa panostetaan esimerkiksi ihmisten väliseen vuorovaikutukseen, johtamiseen tai osaamisen kehittämiseen. Työhyvinvointia edistetään myös fyysistä työkykyä kohentamalla. Pohjana työhyvinvoinnille on ihmisen henkilökohtainen hyvinvointi, joka rakentuu fyysisen, psyykkisen ja sosiaalisen kunnon yhdistelmästä.


title: Työhyvinvointi

text: Olennaista on, että työhyvinvoinnin saavuttamisen keinot ovat moninaisia, koska työ ja vapaa-aika ovat sisällöltään monimuotoista. Työhyvinvointiin voidaan panostaa työpaikalla työaikana, mutta yhtä tärkeää työhyvinvoinnin kannalta on panostaa vapaa-aikana omaan hyvinvointiin ja terveyden edistämiseen. Esimerkiksi vapaa-ajan tapaturmien ehkäisy on yhtä tärkeää työhyvinvoinin kannalta kuin työtapaturmien ehkäisy.


title: Työhyvinvointi

text: Työhyvinvointi syntyy yhteistyössä. Työpaikalla hyvinvointi toteutuu työantajan ja työntekijöiden jatkuvalla vuorovaikutuksella, viestinnällä ja yhteistyöllä. Työterveyshuolto on tärkeä toimija tässä työterveysyhteistyössä. Lisäksi työpaikkojen välinen yhteistyö on erittäin tärkeää, jotta hyvät käytännöt leviävät työpaikasta toiseen. Tässä hyvänä tukena on valtakunnallinen alueellisesti toimiva Työterveyslaitoksen koordinoima Työpaikkojen työhyvinvointiverkosto (Tyhyverkosto).


title: Työhyvinvointi

text: Työtilojen terveys- ja hyvinvointivaikutukset ovat nousseet yhä tärkeimmiksi toimitilakriteereiksi, osoittaa MatchOfficen asiakaskysely 2018. Monipuoliset ja joustavat toimitilat tukevat työntekijöiden viihtyvyyttä ja hyvinvointia.


title: Työhyvinvointi

text: Työpahoinvoinnin hintaa ei tunneta. Se ei ole kymmeniä miljardeja vuodessa (Suomessa), vaikka niin usein väitetään.


title: Työhyvinvointi

text: Sosiaali- ja terveysministeriön (STM) raportin mukaan kaikki työikäisten ihmisten sairauksiin, hoitoihin ja työtapaturmiin sekä työkyvyttömyyseläkkeisiin liittyvät kulut ovat yhteensä 24 miljardia euroa vuodessa, mutta Etlan tutkimusjohtaja Niku Määttäsen mukaan oletus, että ne kaikki johtuisivat kokonaan työpahoinvoinnista, on "täyttä hömppää". Myös STM:n raportin tehnyt Mikko Rissanen korostaa, että muilla asioilla, kuten ylipainolla ja epäterveellisillä elintasoilla, on suuri merkitys terveyteen. Siksi ei voi olettaa, että panostamalla työhyvinvointiin saisi valtavia säästöjä, mutta jotain sentään.


title: Operaatio Vihreä (1938)

text: Fall Grün eli "tapaus Vihreä" tai "operaatio Vihreä" oli Saksan suunnitelma väkivaltaisesta tunkeutumisesta Tšekkoslovakiaan vuonna 1938. Ensimmäinen luonnos suunnitelmasta tehtiin loppuvuodesta 1937, ja uusia versioita tehtiin sotilaallisen tilanteen ja vaatimusten muuttuessa. Lopullinen versio määritti toteuttamisajankohdaksi 28. syyskuuta 1938, mutta Ranska ja Yhdistynyt kuningaskunta, jotka olivat haluttomia ajautua sotaan Tšekkoslovakiaa tukiessaan, tahtoivat ratkaista tilanteen poliittisesti hinnalla millä hyvänsä. Kun maat hyväksyivät Münchenin sopimuksen 30. syyskuuta 1938, Saksa sai miehittää Tšekkoslovakiaan kuuluneet Sudeettialueet ja liittää ne itseensä. Samalla suunnitelma aseellisesta hyökkäyksestä menetti merkityksensä ja se jäi toteuttamatta. Sodanjulistuksia ei annettu tapahtumien aikana miltään taholta.


title: Operaatio Vihreä (1938)

text: Koska suurin osa Tšekkoslovakian Saksan vastaisista puolustusasemista sijaitsi Sudeettialueella, oli saksalaisten helppo liittää loputkin maasta alueeseensa 15. maaliskuuta 1939. Tämä koodinimellä "Unternehmen Südost" eli "operaatio Kaakko" kohtasi vain vähäistä vastarintaa. Slovakialle myönnettiin nimellinen itsenäisyys ja valtaan nostettiin Jozef Tiso.


title: Yölento (vuoden 1999 elokuva)

text: Yölento () on Klaus Härön tekemä lyhytelokuva vuodelta 1999. Sen pääosissa näyttelevät Evilda Nikander ja Kenneth Klaile.


title: Kenneth Erskine

text: Kenneth Erskine (The Stockwell Strangler; s. 1962) on brittiläinen sarjamurhaaja, joka valitsi uhreikseen ikääntyneitä henkilöitä Lontoossa. Hän käytti uhreja seksuaalisesti hyväkseen ja kuristi heidät asuntoihinsa. Seitsemän murhaa, joista Erskine tuomittiin elinkautiseen tammikuussa 1988, tapahtuivat vuoden 1986 huhtikuun ja heinäkuun välisenä aikana. Erskinea epäiltiin myös muista murhista.


title: Kenneth Erskine

text: Erskinen elinkautisesta suositeltiin istuttavaksi vähintään neljäkymmentä vuotta. Hänet kuitenkin siirrettiin Broadmoorin sairaalaan. Murhatuomiot on kumottu ja muutettu tuomioiksi tapoista, koska Erskine oli tehnyt teot skitsofreenikkona.


title: Kenneth Erskine

text: 23. helmikuuta 1996 Erskine teki toisen kriminaalipotilaan kanssa hälytyksen ja riensi apuun, kun Paul Wilson kuristi sarjamurhaaja Peter Sutcliffeä.


title: Rotametri

text: Rotametri on laite, joka mittaa lävitsensä kulkevan fluidin tilavuusvirtaa.


title: Rotametri

text: Rotametri on oikeastaan Elliot Automationin kauppanimi, mutta nimitystä on alettu käyttää yleisnimityksenä kaikista Rotametriä vastaavista virtausnopeutta mittaavista laitteista.


title: Rotametri

text: Rotametri on rakenteeltaan pystysuuntainen kartiomainen putki, jonka poikkileikkauspinta-ala kasvaa alhaalta ylöspäin. Putki on tavanomaisesti valmistettu läpinäkyvästä materiaalista, kuten lasista tai muovista.


title: Rotametri

text: Putken sisällä on kelluke, joka nousee putkessa kulkevan fluidin virtausnopeuden suurentuessa, kunnes se saavuttaa tasapainoaseman. Tasapainoasema on se korkeus, jossa kellukkeeseen vaikuttavien voimien summa on nolla, eli kellukkeen paino on yhtä suuri kuin nosteen ja fluidin aiheuttaman työntövoiman summa.


title: Rotametri

text: Virtausnopeuden suuruus luetaan putkessa olevasta asteikosta kohdalta, jossa kellukkeen tasapainokohta on.


title: Rotametri

text: Joissain tapauksissa koko tutkittava virtaus kuljetetaan rotametrin läpi, kun taas jossain tapauksissa vain osa virrasta kuljetetaan sen läpi.


title: Kalu

text: Kalu voi tarkoittaa:


title: Keltahytykkä

text: Keltahytykkä ("Tremella mesenterica") on hyytelösieni, joka on keltainen ja liuskainen.


title: Keltahytykkä

text: Keltahytykkä on nimensä mukaan keltainen tai oranssinkeltainen moniliuskainen hyytelömäinen massa, sen väri muuttuu tummanoranssiksi kuivuessa. Itiöemä on noin 2,5-10 cm leveä ja 3-4 cm korkea. Kasvaa puunrungoilla puulla ja lahottaa sitä. Voi löytää ympäri vuoden. Ei ole myrkyllinen, mutta ei erityisen maukas.


title: Keltahytykkä

text: Havaintoja on hajanaisesti Suomen päästä päähän, painottuen eteläisimpään Suomeen. Ei ole kuitenkaan mikään erityisen harvinainen sieni. On levinnyt myös Pohjois-Amerikassa laajasti.


title: Rustonupikka

text: Rustonupikka ("Leotia lubrica") on sieni, jonka voi sekoittaa nuoreen suppilovahveroon. Rustonupikka on rustomaisen kiinteä, suppilovahveroa pehmeämpi. Rustonupikka ei ole myrkyllinen, mutta sen rakenne on epämiellyttävä.


title: Karu

text: Karu voi tarkoittaa:


title: Leila Aboulela

text: Leila Aboulela (; s. 1964 Kairo) on sudanilainen kirjailija, joka kirjoittaa englanniksi. Hänen esikoisromaaninsa "The Translator" (1999) oli ehdolla Orange-palkinnon saajaksi vuonna 2002. Novelli ”The Museum” voitti afrikkalaiskirjailijoiden Caine-palkinnon vuonna 2000. Novelli sisältyy Aboulelan kokoelmaan "Coloured Lights" (2001).


title: Bounty Killer

text: Bounty Killer (oik. Rodney Basil Price, s. 12. kesäkuuta 1972 Kingston, Jamaika) on jamaikalainen reggae/dancehall -artisti.


title: Bounty Killer

text: Rodney syntyi Jamaikan Kingstonissa, mutta hän muutti jo nuorena Riverton Cityyn äitinsä ja kahdeksan sukulaisensa kanssa.


title: Hvittorp

text: Hvittorp on huvila Kirkkonummella, lähellä Vitträsk-järveä. Huvila valmistui vuonna 1904, ja on kuulunut vuodesta 1963 lähtien Espoon seurakuntayhtymälle. Sen suunnitteli arkkitehtitoimisto Gesellius, Lindgren, Saarinen oululaissyntyiselle apteekkari ja musiikkikustantaja Robert Emil Westerlundille, joka oli muuttanut perheineen vuonna 1896 Helsinkiin. 1900-luvun alussa Suomen arkkitehtuurissa vaikutti kansallisromanttinen tyyli, jota myös Hvittorp edustaa. Arkkitehdit suunnittelivat myös itselleen kodin saman järven rannalle ja nimesivät sen Hvitträskiksi.


title: Hvittorp

text: Hvittorp lausutaan [vi:ttorp], sanan alku vanhahtava "hvit" eli "vit", valkoinen (ei vittorp).


title: John Simon (tiedottaja)

text: John Simon on Suomessa asuva yhdysvaltalainen kirjailija. Ennen kirjailijan uraa hän toimi pitkään Koneen tiedottajana.


title: John Simon (tiedottaja)

text: Simon on kirjoittanut elämäkerran "Koneen ruhtinas" Koneen entisestä pääjohtajasta ja omistajasta Pekka Herlinistä. Kirjaa varten Simon teki yli sata haastattelua. Sen lisäksi, että Simon tunsi henkilökohtaisesti Pekka Herlinin myös Herlinin perheenjäsenet auttoivat Simonia kirjan tekemisessä. Simon kirjoitti kirjan käsikirjoituksen lähes kokonaan englanniksi.


title: John Simon (tiedottaja)

text: Vuonna 2017 julkaisiin Simonin toinen teos, Mahdoton sota, joka kertoo suomenjuutalaisten historiasta. Kirja sisältää sekä fiktiivisen tarinan että tietokirjajaksoja, joissa kerrotaan suomalaisista juutalaissyntyisistä sotilaista, jotka toisen maailmansodan aikana taistelivat kenraali Siilasvuon III armeijakunnan joukoissa. Useita suomalaisia juutalaissotilaita palkittiin mm. saksalaisella kunniamerkillä, Rautaristillä.


title: John Simon (tiedottaja)

text: Simon vietti lapsuutensa New Yorkin osavaltiossa ja on taustaltaan amerikanjuutalainen. Hän opiskeli kymmenen vuotta kirjallisuutta useissa yliopistoissa. Simon kävi Suomessa ensi kerran 1969. Koneen palvelukseen hän meni vakituisesti 1984. Hän on asunut Suomessa 25 vuotta ja osaa suomea. Hänen vaimonsa on suomalainen, ja heillä on kaksi lasta.


title: John Simon (tiedottaja)

text: Simon perusti vuonna 1973 New Yorkiin The Dome Projectin.


title: John Simon (tiedottaja)

text: Simon on myös urheiluvaikuttaja. Hän toimi lähes 20 vuoden ajan koripalloseura Vantaan Pussihukkien puheenjohtajana.


title: Hopeasepät (suku)

text:
Hopeasepät ("Gyrinus") on pienten vesikovakuoriaisten suku. Niitä on kymmenkunta eri lajia, jotka kiitävät vedenpinnan tuntumassa.
Se syö ravinnokseen pieniä otuksia. Naaras laskee munansa järven pohjaan, jossa myös hopeasepän toukat elelevät. Kun toukka koteloituu, se ryömii maan alle. Kun kotelo repeytyy, aikuinen hopeaseppä palaa takaisin veteen. Hopeasepällä on täydellinen muodonvaihdos.


title: Hopeasepät (suku)

text: Hopeasepät hakevat välillä happea veden pinnalta.sekä saman heimon toiseen sukuun kuuluva "Orectochilus villosus", hämyhopeaseppä


title: Saepinum

text: Saepinum oli antiikin aikainen kaupunki Etelä-Italiassa lähellä nykyistä Sepinoa, 14 kilometriä Campobassosta etelään. Kaupungin rauniot ovat säilyneet hyvin.


title: Saepinum

text: Saepinum oli alkujaan samnilaisten kaupunki ja alueelta on löydetty monia samnilaisten kirjoittamia piirtokirjoituksia. Roomalaiset valtasivat kaupungin vuonna 293 eaa. Ensimmäisellä vuosisadalla eaa. Saepinumista tuli "municipium" ja vuosina 4 eaa. – 2 jaa. sen ympärille rakennettiin muuri, joka on säilynyt osittain nykypäivään asti. Muuri oli vahvasti linnoitettu ja siinä oli 27 tornia. Saepinum kukoisti taloudellisesti ensimmäisellä ja toisella vuosisadalla jaa. mutta 300-luvulle tultaessa kaupunki oli jo laajalti hylätty. Vuonna 882 saraseenit valtasivat kaupungin jolloin sen asukkaat pakenivat muutaman kilometrin päähän ja perustivat nykyisen Sepinon kaupungin.


title: Mac OS X Panther

text: Mac OS X Panther (versio 10.3) on Applen Mac OS X -käyttöjärjestelmän neljäs pääjulkaisu. Apple julkaisi Pantherin 24. lokakuuta 2003.


title: Mac OS X Panther

text: Panther sisälsi paljon uusia ominaisuuksia (Applen mukaan yli 150 uudistusta), josta mainittakoon seuraavat:Järjestelmävaatimukset ovat:Panther tukee täysin Classic-ohjelmistorajapintaa, joka mahdollistaa vanhojen Mac OS 9 -ohjelmien käyttämisen.


title: Tahdon! (Maria Lundin albumi)

text:
__SISLUETTPAKOTUS__
Tahdon! on Maria Lundin neljäs studioalbumi, joka julkaistiin 30. syyskuuta 2009. Albumi debytoi Suomen virallisen listan sijalla 27, ja se pysyi listalla yhteensä 4 viikkoa.


title: Ganjoki

text: Ganjoki () on Kiinan joki, joka kulkee pääosin Jiangxin maakunnassa ja eräs tärkeimpiä Jangtse-jokeen laskevia sivujokia, johon joen vedet päätyvät Poyangjärven kautta. Joen pituus on 815 kilometriä ja se saa alkunsa Guangdongin maakunnassa, Dayu-vuorilta. Virran yläjuoksua kutsutaan Zhangjoeksi (). Toinen yläjuoksun haaroista, Gongjoki (), saa alkunsa Jiulianin vuoristosta Jiangxin maakunnan eteläosasta. Virrat yhtyvät Ganzhoun kaupungin lähistöllä. Siitä lähtien jokea kutsutaan Ganjoeksi, ja se virtaa pohjoiseen Jiangxin maakunnan halki Poyangjärveen ja siitä edelleen Jangtseen. Kahden yläjuoksun joen lisäksi Ganjoen tärkein sivujoki on Jinjoki, joka juoksee Hunanin rajoilta itään päin ja yhtyy Ganjokeen Nanchangin kaupungin yläpuolella. Jinjoen jokilaakso muodostaa tärkeän itä-länsi -reitin Jiangxin maakunnan pohjoisosassa.


title: Ganjoki

text: Jokilaakso on ollut tärkeä historiallinen liikenneväylä Kantonista Jangtsen laaksoon. Joella liikennöi pieniä höyrylaivoja Ji’aniin saakka etenkin kesällä vedenkorkeuden ollessa ylhäällä. Talvisin höyrylaivat voivat liikennöidä pelkästään Zhangshuun saakka. Ji’anin yläpuolella joessa on paljon koskia. Zhangjoella voidaan liikennöidä pienillä laivoilla Dayuun saakka ja Gongjoella aina Huichangiin asti, josta on edelleen hyvät liikenneyhteydet Guangdongiin vuoriston läpi. Reitti oli tärkeä kauppareitti Kantonista Jangtsen laaksoon aina vuoteen 1840 saakka, jolloin kaikki ulkomaankauppa oli keskittynyt Kantoniin. Reitin läpi tuotiin ulkomaalaisia tavaroita keski-Kiinaan ja kaikki vienti meni jokea pitkin. Vuonna 1937 rakennetun Kanton-Hankou -rautatien jälkeen Ganjoen merkitys liikenneväylänä väheni.


title: Ivan Pyrjev

text: Ivan Aleksandrovitš Pyrjev (, 17. marraskuuta 1901 nykyisen Altain aluepiirin Kamen-na-Obi – 7. helmikuuta 1968 Moskova) oli neuvostoliittolainen elokuvaohjaaja ja -käsikirjoittaja.


title: Ivan Pyrjev

text: Ivan Pyrjev suoritti vuonna 1923 näyttelijäntutkinnon GEKTEMAS:issa, jossa hän opiskeli myös ohjausta. Hän työskenteli näyttelijänä Proletkultin työläisteatterissa ja Meyerholdin teatterissa. Vuodesta 1925 lähtien Pyrjev toimi elokuvaohjaajien avustajana ja käsikirjoittajana. Hänen ensimmäisiä ohjaajantöitään olivat pikkuporvarillisuutta ja byrokratismia arvostelevat satiirit "Postoronnjaja ženštšina" (”Vieras nainen”, 1929) ja "Gosudarstvennyi tšinovnik" (”Valtion virkamies”, 1931). "Konveijer smerti" (”Kuoleman liukuhihna”, 1933) kuvaa epäuskottavasti Saksan työväenluokan taistelua nousevaa natsismia vastaan. Stalinin vainoja heijastava "Partijnyi bilet" (”Puolueen jäsenkirja”, 1936) piirtää kuvan NKP(b):hen soluttautuvasta kansanvihollisesta.


title: Ivan Pyrjev

text: 1930-1940-lukujen vaihteessa Pyrjev tuli tunnetuksi suosituista komedioista ”Rikas morsian” ("Bogataja nevesta", 1938), ”Iloiset toverukset” ("Traktoristy", 1939) sekä ”Sianhoitaja ja paimen” ("Svinarka i pastuh", 1941). ”Puolueosaston sihteeri” ("Sekretar raikoma", 1942) oli ensimmäisiä neuvostopartisaanien taistelua toisessa maailmansodassa kuvaavia elokuvia. Lyyrinen komedia ”Kello 6 sodan jälkeen” ("V šest tšasov vetšera posle voiny", 1944) sekä värikkäät musiikkikomediat ”Laulu Siperiasta” ("Skazanije o zemle Sibirskoi", 1948) ja ”Kubanin kasakat” ("Kubanskije kazaki", 1950) saivat valtavan yleisönsuosion. Kymmenen vuoden aikana Pyrjev sai elokuvistaan Stalin-palkinnon peräti kuusi kertaa. Myöhemmin varsinkin ”Kubanin kasakat” mainittiin esimerkkinä sodanjälkeiselle neuvostotaiteelle ominaisesta todellisuuden kaunistelusta (ks. ristiriidattomuuden teoria).


title: Ivan Pyrjev

text: ”Rakkauden vala” ("Ispitanyje vernosti", 1954) kuuluu Stalinin kuolemaa seuranneiden ihmissuhde-elokuvien sarjaan. Myöhemmistä ohjaustöistä huomiota herättivät Dostojevski-filmatisoinnit ”Idiootti” ("Idiot", 1958) ja ”Karamazovin veljekset” ("Bratja Karamazovy", 1969; elokuvan viimeistelivät Kirill Lavrov ja Mihail Uljanov). Dostojevskin novellin ”Valkoiset yöt” elokuvaversiota ”Pietarin öitä” ("Belyje notši", 1960) pidetään epäonnistuneena.


title: Ivan Pyrjev

text: Pyrjev laati käsikirjoitukset useimpiin ohjaamiinsa elokuviin. Hän työskenteli Mosfilmin johtajana sekä vuosina 1957–1965 Neuvostoliiton elokuvatyöntekijöiden liiton järjestelykomitean puheenjohtajana. Vuonna 1948 Pyrjev sai Neuvostoliiton kansantaiteilijan arvonimen. Ohjaaja liittyi NKP:hen vuonna 1956 ja hän toimi myös Neuvostoliiton korkeimman neuvoston jäsenenä.


title: Vologases III

text: Vologases III (k. 147) oli Parthian kuningas vuosina 105–147. Hän havitteli valtaistuinta edellisen kuninkaan Pakoros II:n kuoltua vuonna 105. Parthia oli tuolloin sisällissodassa ja Vologases taisteli melkein koko valtakautensa ajan Pakoroksen veljiä ja laillisia perijöitä, Osroes I:tä ja Mithridates IV:ää vastaan, jotka hallitsivat Parthian valtakunnan länsiosassa. Lisähuolia aiheuttivat alaanien hyökkäykset pohjoisessa ja tuntematon vallananastaja Iranissa noin vuonna 140. Rooman keisari Antoninus Piuksen kaudella Vologases suunnitteli hyökkäystä Armeniaan mutta varoituskirje keisarilta sai Vologaseksen peruuttamaan suunnitelmansa.


title: Luke Worrall

text: Luke Worrall (s. 26. joulukuuta 1989 Lontoo, Englanti) on englantilainen malli. Tunnettu mallisivusto Models.com on rankannut Worrallin 50 halutuimman miesmallin joukkoon.


title: Luke Worrall

text: Luke oli kihloissa Kelly Osbournen kanssa.


title: Poyangjärvi

text: Poyangjärvi (, pinyin: Póyáng Hú) on Kiinan suurin makeanveden järvi Jiangxin maakunnassa maan kaakkoisosassa. Järveen laskee useita maakunnan jokia, tärkeimpänä Ganjoki. Järven vedet laskevat edelleen Jangtse-jokeen Hukoussa. Poyangjärvi on noin 3 585 neliökilometrin laajuinen. Järven tarkkaa kokoa on kuitenkin vaikea arvioida, sillä vedenkorkeus voi vaihdella jopa kahdeksan metriä, ja se on korkeimmillaan Jangtsen tulva-aikana. Suurimmillaan järvi on etelä-pohjoissuunnassa 150 kilometriä pitkä ja leveimmillään 31 kilometriä itä-länsisuunnassa. Talvisin alue muuttuu valtaisaksi suoalueeksi, jossa on vesiväyliä ja siellä täällä kukkuloilla olevaa asutusta. Kesäisin asutetut kukkulat muuttuvat saariksi.


title: Poyangjärvi

text: Aikaisemmin maakunnan pääkaupunki Nanchang oli järven rannalla, mutta lietteen kerääntymisen ja kuivatuksien johdosta vesialue on pienentynyt ja Nanchang sijaitsee nykyisin noin 24 kilometrin päässä järvestä. Suurimmillaan järvi oli jopa noin 5 000 neliökilometrin laajuinen. Matalanveden aikana järvi jakautuu kahteen osaan, jolloin sen kahteen osaan jakavaa kapeaa kannasta kutsutaan "Yingzikouksi". Pohjoisosaa järvestä kutsutaan joskus "Luoxing"-järveksi ja eteläosaa "Zuting"- tai "Guanting"-järveksi.


title: Kaleidoscope

text: Kaleidoscope on hollantilaisen trance-artisti Tiëston neljäs studioalbumi, joka julkaistiin 6. lokakuuta 2009. Kaleidoscope oli esimerkiksi Alankomaiden albumilistan sijalla kaksi ja myi kultaa Kanadassa. Yhdysvalloissa se nousi Billboard 200 -listan sijalle 59.


title: Wunderteam

text: Wunderteam on nimitys Itävallan jalkapallomaajoukkueesta 1930-luvulla. Joukkue saavutti yhden olympiahopean Berliinin olympialaisista 1936 sekä Italian MM –kilpailuista neljännen tilan. Itävalta hävisi kolme ottelua vuoden 1931 huhtikuun ja kesäkuun 1934 välisenä aikana 31:stä ottelusta. Huhtikuun 1931 ja joulukuun 1932 välisenä aikana Itävalta ei hävinnyt yhtäkään 14:stä pelaamastaan ottelusta.


title: Wunderteam

text: Vaikka Itävallan jalkapallo oli elänyt koko 1920 –luvun vahvaa aikaa, 30 –luvulle siirryttäessä tapahtui kehitystä. Itävalta voitti yhden johtavista jalkapallomaista Skotlannin Wienissä maaliskuussa 1931 5–0. Ennen joulukuuta 1932 Itävalta voitti mm. Saksan 6–0 vieraissa ja 5–0 kotistadionillaan Praterstadionilla. Muita voitettuja maita olivat Ruotsi, Ranska, Italia ja Unkari, kaikki Euroopan johtavia jalkapallomaita. Itävallan voittokulun katkaisi vasta 1932 joulukuussa Englanti, joka voitti Itävallan Stamford Bridgellä 4–3. Itävalta voitti myös arvostetun Coupe Internationale européennein 1932.


title: Wunderteam

text: 1934 järjestettiin Italian MM –kilpailut, jonka ennakkosuosikki Itävalta oli. Itävalta aloittikin kilpailut voittamalla Ranskan 3–2 jatkoajan jälkeen. Puolivälierissä kaatui Unkari 2–1. Välierissä vastaan asettui isäntämaa Italia, jonka Luis Monti vartioi koko pelin ajan Itävallalle tärkeää Matthias Sindelaria. Italia voitti ottelun lopulta 1–0. Pronssiottelussa Saksa oli parempi luvuin 3–2.


title: Wunderteam

text: 1936 järjestettiin Berliinin olympialaiset. Itävalta aloitti kisat voittamalla Egyptin 3–1. Puolivälierissä vastaan asettui Peru. Ottelu oli erittäin väkivaltainen ja perulainen jalkapallokannattaja juoksi kesken lisäajan kentälle ja hyökkäsi itävaltaisen pelaajan päälle. Peru voitti ottelun lopulta 4–2. Kansainvälinen olympiakomitea vaati uusintaottelun ilman katsojia, mutta Peru kieltäytyi siitä ja näin Itävalta eteni välieriin. Välierissä Puola hävisi Itävallalle 3–1. Loppuottelussa kaksi vuotta sitten MM –kilpailujen välierissä Itävallan pudottanut Italia voitti jälleen Itävallan, nyt 2–1.


title: Porolissum

text: Porolissum oli antiikin roomalainen kaupunki Daakiassa, nykyisen Romanian alueella, 8 kilometriä Zalăun kaupungista. Kaupunki oli yksi roomalaisen Daakian yksi tärkeimmistä kaupungeista ja sen rauniot ovat säilyneet todella hyvin.


title: Porolissum

text: Alueella oli ennen roomalaisia daakialainen kylä. Vuosina 101–102 ja 105–106 Rooman keisari Trajanus valloitti Daakian ja entisen kylän paikalle perustettiin Porolissum. Se koostui kahdesta sotilasleiristä, jotka rakennettiin pääosin puusta ja maa-aineksista. Suurempi sijaitsee Pometin kukkulalla ja sen mitat ovat 226 x 294 metriä. Toinen leiri sijaitsi tästä 700 metriä koilliseen ja sen mitat ovat puolestaan 66,65 x 101,10 metriä. Lähistöllä sijaitsi Porolissumin siviilikaupunki. Vuonna 124 tai 158 Daakiasta irrotettiin Dacia Porolissensiksen provinssi, joka nimettiin sen pääkaupungin Porolissumin mukaan. Kaupunki rakennettiin uudelleen ja kivestä ja se ympäröitiin vahvoilla muureilla. Rooman keisari Septimius Severuksen aikana kaupungista tuli "municipium". Roomalaiset vetäytyivät Daakiasta keisari Aurelianuksen kaudella mutta Porolissumia ei kuitenkaan hylätty vaan alueella asuttiin yhä.


title: Şalom

text: Şalom (hepreaksi: 'rauha') on Turkissa ilmestyvä juutalainen sanomalehti. Se ilmestyy tabloid-kokoisena turkin kielellä ja sisältää myös sivun ladinoksi (juutalaisespanja). Lehden levikki on noin 5 000 (2005).


title: Şalom

text: Lehden perusti turkkilais-juutalainen toimittaja Avram Leyon vuonna 1947. Ensimmäinen lehti ilmestyi 29. lokakuuta 1947. Lehden päätoimittaja on Yakup Barokas.


title: Yölento

text: Yölento voi tarkoittaa seuraavia:


title: John Bull

text:
John Bull on kirjallisuudessa ja poliittisessa huumorissa Englannin kansan ja kansanluonteen henkilöitymäksi muodostunut fiktiivinen hahmo. Hahmon keksi skottilainen matemaatikko ja fyysikko John Arbuthnot. Se esiintyi ensi kertaa hänen viiden pamfletin sarjassaan vuonna 1712, jotka julkaistiin samana vuonna myös kokoelmateoksena nimellä "The History of John Bull". Bull oli rehellinen räätäli, joka toimi ystävänsä Nicholas Frogin (joka symboloi Alankomaita) kanssa yhteistyössä Lewis Baboonia (Ludvig XIV) vastaan, joka pyrki hankaloittamaan kaupankäyntiä. Satiirin laaja levikki teki hahmosta suositun 1700-luvun poliittisten kirjoitusten roolihahmon.
Ranskan vallankumous ja Napoleonin sodat nostivat karikatyyrin yhä suositummaksi. Satiirikot James Gillray ja Thomas Rowlandson muovasivat John Bullista tyhmän ja karkean kansanhahmon. Vajaa 50 vuotta myöhemmin John Doyle nosti jälleen Bullin sosiaalista asemaa ja hänestä tuli menestynyt kansalainen. Ulkomaiden pilakuvat suhtautuivat hahmoon vihamielisemmin.


title: John Bull

text: 1800-luvun loppupuolella John Bull oli Punch-lehden vakiohahmoja, tunnetuimpana John Leechin esittämänä joviaalina ja rehellisenä maanviljelijänä, joskus Union Jack takkinaan ja bulldoggi kantapäillään. John Bullista oli tullut yleinen hahmo, joka esiintyi kirjoissa, näytelmissä ja jopa tuotteiden tavaramerkkinä.


title: Kosmos 133

text: Kosmos 133 on neuvostoliittolainen miehitetyn Sojuz 7K-OK-avaruusaluksen miehittämätön koelento. Avaruusalus laukaistiin 28. marraskuuta 1966 Baikonurin kosmodromilta Vostok-kantoraketilla 171-223 km korkealle kiertoradalla. Aluksen asennonsäätöjärjestelmässä oli vikoja, jotka johtivat aluksen pyörimiseen. Kahden vuorokauden jälkeen alus ohjattiin maahan paluuseen. Alus olisi pudonnut Kiinan kansantasavaltaan. Alus räjäytettiin 30. marraskuuta 1966 ilmakehässä.


title: Kosmos 133

text: Text comes from NASA NSSDC Master Catalog


title: Ritva-Liisa Korhonen

text: Ritva-Liisa Korhonen (s. 2. lokakuuta 1960 Hämeenlinna) on suomalainen sopraano.


title: Ritva-Liisa Korhonen

text: Korhosen vanhemmat ovat Eino Korhonen ja Ella Hakkarainen. Hän tuli ylioppilaaksi 1979 ja valmistui oopperalaulajaksi Sibelius-akatemiasta 1990. Hän on myös opiskellut Roomassa 1979-1980 ja Zürichissä 1985-1986.


title: Ritva-Liisa Korhonen

text: Korhonen aloitti vierailut Suomen Kansallisoopperassa vuodesta 1984 lähtien ja vuodesta 1991 hän on talon solistikunnan vakituinen jäsen. Hän on myös vieraillut Savonlinnan Oopperajuhlilla useana vuonna 1990-luvulla. Hän työskenteli laulajana Oulun kaupunginteatterissa 1990-1991 ja Lahden kaupunginteatterissa 1991-1992 ja on toiminut myös musiikin opettajana.


title: Ritva-Liisa Korhonen

text: Korhosen esittämiä rooleja ovat muun muassa Pamina (oopperasta Taikahuilu), Fiordiligi (Così fan tutte), Gilda (Rigoletto), Violetta (La traviata), Micaëla (Carmen), Cio-Cio-san (Madame Butterfly), Manon Lescaut ja Marsalkatar (Ruusuritari). Hänen levytyksiinsä kuuluvat muun muassa Aarre Merikannon Juha, Leevi Madetojan Pohjalaisia ja Erkki Melartinin Aino.


title: Ritva-Liisa Korhonen

text: Korhonen sai Timo Mustakallio -laulukilpailun tunnustuspalkinnon 1985 ja hänet valittiin Suomen Oopperaliiton vuoden oopperasolistiksi vuonna 1991.


title: Petri Mattila

text: Petri Mattila (s. 11. tammikuuta 1970 Tampere) on suomalainen jääkiekkovalmentaja, joka oli Sm-liiga joukkue KooKoo:n päävalmentaja.


title: Petri Mattila

text: Hänet valittiin Tapparan päävalmentajaksi toukokuussa 2010, mutta hän erosi toimestaan myöhemmin elokuussa vain muutama viikko ennen kauden alkua.


title: Petri Mattila

text: Aikaisemmin Mattila on valmentanut muun muassa Oulun Kärppien B-junioreita ja JYPin A-junioreita. Hän on valmentanut myös juniorimaajoukkueita.


title: Petri Mattila

text: Omalla jääkiekkourallaan Mattila pelasi juniorina maalivahtina Tapparassa ja KooVeessa. Syyskaudella 2016 vaisusti esiintynyt KooKoo vaihtoi valmentajakseen Tuomas Tuokkolan 21. marraskuuta 2016, jolloin KooKoon liigasijoitus oli 14.


title: Anton Bezenšek

text: Bezenšek opiskeli muun muassa bulgarian, kreikan ja latinan kieliä, ja suoritti Zagrebissa tutkinnon filosofisesta tiedekunnasta. Bezenšek julkaisi vuonna 1876 Gabelsbergerin järjestelmästä sovituksen sloveenin kielelle.


title: Anton Bezenšek

text: Bulgarian itsenäistymisen jälkeen Bezenšek kutsuttiin maahan huolehtimaan parlamentin pikakirjoituksesta ja opettamaan pikakirjoitusta. Bezenšek sovitti Gabelsbergerin järjestelmän bulgarian kielelle 1879, ja järjestelmä julkaistiin vuonna 1881. Bezenšek toimi parlamentissa vuoden 1887 loppuun, minkä jälkeen hän muutti Plovdiviin ja toimi siellä opettajana. Vuonna 1905 Bezenšek muutti takaisin Sofiaan ja toimi aluksi opettajana, myöhemmin pikakirjoituksen lehtorina yliopistossa.


title: Linda Villumsen

text: Linda Melanie Villumsen Serup (s. 9. huhtikuuta 1985 Herning, Tanska) on tanskalaissyntyinen maantiepyöräilijä, joka sai Uuden-Seelannin kansalaisuuden 2009 ja on edustanut uutta kotimaataan vuodesta 2010 lähtien. Hän aloitti ammattilaisuransa Buitenpoort - Flexpoint Team -joukkueessa vuonna 2005. Edustettuaan alankomaalaistallia kaksi vuotta hän siirtyi vuoden 2007 alusta T-Mobile -joukkueeseen. Hän edusti samaa organisaatiota, uudelta nimeltään HTC-Columbia Women's Team, vuoteen 2010 saakka. Kaudella 2011 hän ajoi AA Drink - Leontien.nl -tallissa ja 2012 Greenedge-Ais-joukkueessa. Vuosina 2013–2014 hän edusti Wiggle Honda -joukkuetta ja vuodesta 2015 Unitedhealtcare Professional Cycling Teamia.


title: Linda Villumsen

text: Villumsen sai Mendrision MM-kilpailuissa 2009 pronssia aika-ajossa Kristin Armstrongin ja Noemi Cantelen jälkeen. Seuraavana vuonna hän oli Melbournen MM-kilpailujen aika-ajossa niin ikään kolmas. Kööpenhaminassa 2011 Villumsen sijoittui aika-ajossa toiseksi, Limburgissa 2012 kolmanneksi ja Firenzessä 2013 toiseksi. Hän voitti aika-ajon maailmanmestaruuden Richmondissa 2015 kukistettuaan Anna van der Breggenin kahdella sekunnilla


title: Linda Villumsen

text: Aika-ajon alle 23-vuotiaiden Euroopan-mestaruuden hän voitti Valkenburgissa 2006 ja Sofiassa 2007. Tanskan-mestaruuden hän on voittanut sekä maantie- että aika-ajossa 2006, 2008 ja 2009 ja Uuden-Seelannin-mestaruuden aika-ajossa 2013.


title: Linda Villumsen

text: Lähde: Cycling archives


title: Swings and Roundabouts

text: Swings And Roundabouts on ruotsalaisen Amy Diamondin viides studioalbumi. Albumi julkaistiin 21. lokakuuta vuonna 2009. Ruotsissa albumi myi kultaa 18. joulukuuta 2009, ja se nousi Sverigetopplistanin sijalle 16.


title: Swings and Roundabouts

text: Svenska Dagbladetin arvostelijan mukaan levyn parasta antia on bonusraita " It's my life", joka on lähimpänä levyn tekoaikaan 17-vuotiaan entisen lapsitähden omaa kokemusmaailmaa.


title: Fred Åkerström

text: Fred Åkerström (27. tammikuuta 1937 – 9. elokuuta 1985) oli ruotsalainen laulaja, lauluntekijä ja kitaristi. Hän tulkitsi erityisesti Carl Michael Bellmanin kappaleita. Åkerström myös keikkaili yhdessä Cornelis Vreeswijkin kanssa.


title: Fred Åkerström

text: Vuonna 2009 Åkerströmin albumit "Två tungor" (1972) ja "Glimmande nymf" (1974) pääsivät mukaan kirjaan "Tusen svenska klassiker", johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.


title: Feministinen taide

text: Feministinen taide voidaan määritellä sellaiseksi naisten tekemäksi taiteeksi, jota on tehty tietoisena feministisen taideteorian kehityksen puitteista noin vuodesta 1970 alkaen.


title: Feministinen taide

text: Vaikka naiset ovat olleet aktiivisia taiteessa jo vuosisatojen ajan, naistaiteilijat ovat saavuttaneet tunnustusta vasta paljon myöhemmin. Esimerkiksi Suomessa Mathilda Rotkirchin, Fanny Churbergin, Helene Schjerfbeckin tai Ellen Thesleffin taiteen keskeinen muoto tai sisältö ei ole tekemissä naisten yhteiskunnallisen tilanteen kanssa. Feministinen taide kuitenkin kyseenalaistaa tällaiset asenteet väittäen, että institutionaalisen taiteen jokainen näkökulma puoltaa miehiä, taidekasvatuksesta akatemioiden jäseniin ja taidehistoriaan.


title: Feministinen taide

text: Feministinen taideteoria alkoi kehittyä feministisen liikkeen niin sanotun toisen aallon myötä 1960-luvulta alkaen. Vuonna 1971 ilmestyi Linda Nochlinin essee ”Why Have There Been No Great Women Artists?” (Miksi ei ole ollut suuria naistaiteilijoita?). Siinä hän tarkasteli niitä sosiaalisia ja taloudellisia tekijöitä, jotka ovat estäneet lahjakkaita naistaiteilijoita saavuttamasta saman aseman kuin heidän mieskollegansa. Esimerkiksi vuonna 1773 perustetussa Ruotsin taideakatemiassa ensimmäiset naiset tulivat kouluun ylimääräisinä opiskelijoina vuonna 1847.


title: Feministinen taide

text: Nochlin kritisoi myös niitä arvojärjestelmiä, erityisesti nerokulttia, joissa nainen on suljettu taiteen ulkopuolelle. Feminististä taideteoriaa kehiteltiin myös niin sanotun Uuden taidehistorian puitteissa 1980-luvulta alkaen, johon feministisiä näkökulmia toivat muun muassa Marcia Pointon ja Griselda Pollock.


title: Feministinen taide

text: Griselda Pollock ja Rozsika Parker tarkastelivat taidehistorian kieltä, sen sukupuolisesti ladattuja termejä, kuten ”vanha mestari” ja ”mestariteos”. He kyseenalaistivat alastoman naishahmon keskeisen aseman länsimaisessa kulttuurikaanonissa kysymällä miksi mies ja nainen esitetään niin eri tavoin.


title: Feministinen taide

text: Marxilainen kriitikko John Berger esitti seuraavan johtopäätökseen kirjassaan "Näkemisen tavat" (1972): Siis länsimainen taide toistaa niitä epätasa-arvoisia suhteita, jotka ovat syvään juurtuneita yhteiskunnassa. Feministinen taide seurasi vastaavaa kehityskaarta.


title: Feministinen taide

text: Ensimmäisen aallon feministiseksi taiteeksi kutsutaan naistaiteilijoita, jotka nauttivat feminiinisestä kokemuksista, tutkivat vaginaalisia mielikuvia ja kuukautisverta, olivat alastonmalleina jumalattarien hahmoissa ja käyttivät uhmakkaasti esitys- ja työtapoja, kuten koruompeleita, joita pidetään ”naisten töinä”. Tämän vaiheen eräs kuuluisa teos oli Judy Chicagon "The Dinner Party" (Päivällisseurue, 1974–1979), joka oli katettu pöytä 39 vieraalle, joista jokainen oli tunnettu nainen.


title: Feministinen taide

text: Myöhemmin feministitaiteilijat hylkäsivät tämän lähestymistavan yrittäen paljastaa naiseuden ajatusten alkuperän. He tavoittelivat naisellisuuden ajatusta naamiaisina – naisten omaksumien asentojen sarjana, joilla he mukautuvat naiseuden yhteisöllisiin odotuksiin.


title: Feministinen taide

text:
Barbara Krugerin julisteissa kyseenalaistetaan taiteellisen identiteetin suhdetta sukupuoleen mainostiloissa, jotka ovat sukupuolisesti suuntautuneita. Cindy Shermanin valokuvien omakuvat käyvät läpi tiedotusvälineiden naisille tyrkyttämiä identiteettejä. Feministinen taide on myös siirtänyt pois huomiota modernismin sisäänlämpiävistä aiheista omaksuen sellaisia aiheita kuin naisten ajatukset ja tunteet, oikeudet, väkivalta, politiikka ja ympäristö.
Feministinen taide on hyökännyt sitä oletusta vastaan, että kaunotaide olisi käsityötä korkeammalla. Se väittää, että käsityön syrjiminen on naisten syrjintää, joilla on vahva asema tällä alalla. Naisten yhteistoiminta on auttanut ylittämään miesten ennakkoluulot vaihtoehtoisissa työpajoissa, taidenäyttelyissä ja taidelehdissä, jotka ovat edistäneet feministisen taiteen tekemistä.


title: Poppa Joe (albumi)

text: Poppa Joe on The Sweet -yhtyeen vuonna 1972 vain Italiassa julkaistu albumi. Mukana on kappaleita yhtyeen debyyttialbumilta "Funny How Sweet Co-Co Can Be" sekä yksittäisiä singlejen a- ja b-puolia.


title: Poppa Joe (albumi)

text:
A-puoli
B-puoli


title: Mark Hofmann

text: Mark William Hofmann (s. 7. joulukuuta 1954) on amerikkalainen väärentäjä ja murhaaja. Hän on erityisen tunnettu myöhempien aikojen pyhien liikkeen varhaiseen historiaan liittyvistä väärennöksistään. Kun Hofmannin väärennökset alkoivat paljastua, hän yritti harhauttaa tutkimuksia rakentamalla pommeja, jotka surmasivat kaksi ihmistä Salt Lake Cityssä, Utahissa. Parhaillaan Hofmann kärsii elinkautista vankeusrangaistusta Utahin valtion vankilassa Draperissa, Utahissa.


title: Mark Hofmann

text: Hofmann, joka on kuudennen polven mormoni, syntyi 7. joulukuuta 1954 syvästi uskonnolliseen perheeseen, jonka jäsenet kuuluivat Myöhempien Aikojen Pyhien Jeesuksen Kristuksen Kirkkoon, suurimpaan mormonistisista yhteisöistä. Hofmannin on kerrottu olleen jo nuorukaisena kiinnostunut väärennöksistä.


title: Mark Hofmann

text: Hofmann ilmoittautui nuorena miehenä lähetystyöhön, kuten jokaiselta uskolliselta mormoninuorukaiselta odotetaankin. Vuonna 1973 hänet lähetettiin Bristoliin, Isoon-Britanniaan. Kotiin palattuaan Hofmann kertoi olleensa lähetystyössä menestyksekäs ja kastaneensa useita käännynnäisiä. Sen sijaan hän jätti kertomatta, että hän oli käyttänyt lähetystyöaikaansa myös perehtymällä MAP-kirkkoa kritisoiviin kirjoituksiin. Eräs Hofmannin tyttöystävistä arvelikin myöhemmin, että hänestä oli käytännössä tullut "kaappiluopio" jo ennen lähetystyöhön lähtöään, ja että vain perheen ja ympäristön sosiaalinen paine oli saanut hänet ilmoittautumaan lähetyssaarnaajaksi.


title: Mark Hofmann

text: Palattuaan kotiin lähetystyöstä Hofmann ryhtyi opiskelemaan Utahin osavaltion yliopistossa. Vuonna 1979 hän meni naimisiin Doralee Oldsin kanssa, pariskunta sai myöhemmin neljä lasta. Dorie Olds Hoffman otti miehestään avioeron 1987. Hän on toistuvasti kieltänyt tienneensä mitään miehensä väärennöksistä, väite, jota kaikki asiaan perehtyneet eivät ole pitäneet uskottavana.


title: Mark Hofmann

text: Vuonna 1980 Hofmann kertoi löytäneensä 1800-luvulla painetun Kuningas Jaakon käännöksen välistä taitellut paperin, joka sisälsi "reformoidulla egyptillä" kirjoitettua tekstiä. Kyseessä on kieli, jolla Mormonin kirja alun alkaen oli kirjoitettu MAP-kirkon perustajan Joseph Smithin mukaan. Hofmann arveli käsikirjoituksen olevan saman, jonka Martin Harris, eräs Mormonin kirjan kolmesta todistajasta, vei Columbian yliopiston professorin Charles Anthonin tutkittavaksi. MAP-kirkon käsityksen mukaan professori Anthon vahvisti kirjainmerkkien autenttisuuden, mutta peruutti todistuksensa kuultuaan tarinan enkeli Moronista ja kultalevyistä.


title: Mark Hofmann

text: Hofmannin sensaatiomainen "löytö" teki hänestä kuuluisan. Dean Jessee, jota pidettiin tärkeimpänä Joseph Smithin käsikirjoitusten tutkijoista, totesi Hofmannin löydön aidoksi, hän jopa vakuutti, että kyseessä oli Smithin omin käsin laatima asiakirja. MAP-kirkko julkistikin Anthonin käsikirjoituksen löytämisen huhtikuussa 1980. Käsikirjoituksen arvo oli kirkon arvion mukaan 25 000 dollaria. Kirkko hankki käsikirjoituksen Hofmannilta antamalla hänelle noin 20 000 dollarin arvosta harvinaisia keräilyesineitä kirkon alkuajoilta, esimerkiksi Mormonin kirjan erittäin harvinaisen ensipainoksen.


title: Mark Hofmann

text: Kirkon johto, mukaan luettuna ensimmäinen presidenttikunta ja kirkon tosiasiallinen johtaja, myöhempi Myöhempien aikojen pyhien Jeesuksen Kristuksen kirkon presidentti Gordon B. Hinckley, olivat vakuuttuneita Hofmannin löydön aitoudesta. Dokumentin arveltiin osoittautuvan vahvasti todisteeksi siitä, että Smith oli todellakin löytänyt reformoidulla egyptillä kirjoitetut kultalevyt ja että Mormonin kirja näin ollen oli aito historiallinen teos.


title: Mark Hofmann

text: Tekemänsä "löydön" jälkeen Hofmann keskeytti opintonsa ja ryhtyi vanhojen kirjojen keräilijäksi ja kauppiaaksi. Tulevina vuosina hän teki yhä uusia "löytöjä", jotka liittyivät myöhempien aikojen pyhien liikkeen historiaan. Hofmann halusi epäilemättä ansaita väärennöksillään rahaa, ja MAP-kirkko oli halukas ja vakavarainen maksaja. Toisaalta hänellä oli selkeästi myös uskonnollisia intressejä. Hofmann, joka toistuvasti korosti olevansa MAP-kirkon uskollinen poika, väärensi dokumentteja, jotka saattoivat MAP-kirkon kyseenalaiseen tai epäilyttävään valoon. Hän lienee myös saanut tyydytystä siitä, että pystyi vuosikausia huijaamaan ja manipuloimaan MAP-kirkon johtoa, joka selitti saavansa neuvoa ja ohjausta suoraan Jeesukselta Kristukselta ja Jumalalta.


title: Mark Hofmann

text: Syyskuussa 1981 Hofmann esitti MAP-kirkon korkeimmalle johdolle dokumentin, jonka mukaan profeetta Joseph Smith oli nimittänyt poikansa Joseph Smith III:n kirkon johtajaksi. Tämänkaltainen asiakirja oli enemmän kuin kiusallinen MAP-kirkolle, jonka tulkinnan mukaan kirkon johto oli Smithin kuoleman jälkeen siirtynyt kollektiivisesti kahdentoista apostolin koorumille ja hänen jälkeensä Brigham Youngille, koorumin virkaiältään vanhimmalle. Asiakirjan mukana oli myös saatekirjelmä, jonka Thomas Bullock -niminen mormoni oli kirjoittanut Brigham Youngille 1865. Kirjeessään Bullock - joka korostaa pitävänsä Youngia MAP-kirkon laillisena johtajana - syyttää häntä Joseph Smith III:n siunauksen kaikkien kopioiden tuhoamisesta, ja kertoo säilyttävänsä omansa. Nämä MAP-kirkolle tuhoisat asiakirjat olivat Hofmannin väärentämiä.


title: Mark Hofmann

text: Hofmann tarjosi asiakirjoja MAP-kirkon johdolle, korostaen olevansa kirkon uskollinen poika. Kun kirkon johto ei suostunut maksamaan Hofmannille hänen haluamaansa summaa, hän tarjosi asiakirjoja kuitenkin myös Reorganisoidun Myöhempien Aikojen Pyhien Jeesuksen Kristuksen Kirkon johdolle. Tämä Missourissa toimiva kirkko pitää Joseph Smith III:ta Joseph Smithin laillisena seuraajana, jonka Smith itse määräsi tehtävään. Kirkolla ei kuitenkaan ollut hallussaan kirjallisia dokumentteja, jotka olisivat vahvistaneet tämän, joten Hofmannin tarjous oli sille hyvin mielenkiintoinen.


title: Mark Hofmann

text: Utahin MAP-kirkko osti lopulta asiakirjat Hofmannilta yli 20 000 dollarilla. Vaikka Hofmann oli luvannut pitää dokumenttien olemassaolon ehdottoman salassa, hän vuosi tiedon niistä New York Timesille, joka julkaisi asiaa koskevan uutisen. Sekä dokumentin olemassaolo että yritys sen pimittämiseksi olivat MAP-kirkolle hyvin kiusallisia.


title: Mark Hofmann

text: Ehkä merkittävin Hofmannin myöhempien aikojen pyhien historiaa koskevista väärennöksistä on nk. salamanterikirje, jonka hän "löysi" 1984. Kyseessä oli Martin Harrisin eräälle varhaiskauden merkittävälle mormonille, William Wines Phelpsille muka kirjoittama kirje, jossa hän kertoi Joseph Smithin nuoruudesta ja Mormonin kirjan löytämisestä. Salamanterikirjeen tiedot erosivat useissa kohden MAP-kirkon virallisesta historiankirjoituksesta, sitä paitsi sen sisältämät tiedot olivat kutakuinkin tuhoisia profeetta Smithin maineelle. Kirjeen mukaan Smith oli harjoittanut nuoruudessaan aarteenetsintää erilaisten maagisten keinojen avulla. Kun kirkon virallisen historian mukaan Mormonin kirjan olemassaolon oli kertonut Smithille enkeli Moroni, näki Smith kirjeen mukaan valossa salamanterin, joka muuttui vanhan hengen hahmoksi. MAP-kirkko hankki kirjeen omistukseensa ilmeisesti toivoen voivansa pitää sen salassa. Toivo raukesi piankin tyhjiin, koska Hofmann itse vuoti kirjeen sisällön julkisuuteen.


title: Mark Hofmann

text: Kirjeen sisällön tultua julkiseksi apostoli Dallin Oaks vakuutti julkisuudessa, että salamanterikirje ei kyseenalaista Smithin virallista kertomusta Mormonin kirjan löydöstä. Koska salamanteri on mytologiassa eläin, joka elää tulessa, olisi hyvin mahdollista, että Smith olisi kutsunut tulenkaltaisessa valossa ilmestynyttä enkeliä salamanteriksi. Apostoli Oaksin selitys ei ollut kovinkaan vakuuttava, ja se itse asiassa saattoi kirkon entistä enemmän naurunalaiseksi.


title: Mark Hofmann

text: Jerald ja Sandra Tanner, jotka ovat profiloituneet MAP-kirkon vannoutuneina vastustajina, olivat ensimmäiset, jotka julkisesti tuomitsivat salamanterikirjeen väärennökseksi vuonna 1984.


title: Mark Hofmann

text: Ei ole selvää, paljonko mormonismin varhaishistoriaan liittyviä asiakirjoja Hofmann väärensi 1980-luvun kuluessa. Tiedetään kuitenkin, että hän väärensi ainakin kahden Mormonin kirjan todistajan, Martin Harrisin ja David Whitmerin, kertomuksen heidän näystään Mormonin kirjan aitoudesta, sekä Joseph Smithin äidin Lucy Mack Smithin kertomuksen Mormonin kirjan löytämisestä. Hän väärensi myös Joseph Smithin omakätisesti kirjoittaman kertomuksen, jossa hän kertoo aarteenetsinnästään ja magian harjoittamisestaan ensimmäistä näkyä seuranneina vuosina. MAP-kirkon asiantuntijoiden lisäksi myös kirkkoon kuulumattoman asiantuntijat vahvistivat kyseiset asiakirjat aidoiksi.


title: Mark Hofmann

text: Hofmannia vastaan käydyn murhaoikeudenkäynnin aikana syyttäjä arveli Hofmannin tavoitteena olleen väärentää myös kadonneet 116 sivua. Kyseessä ovat ensimmäiset 116 sivua Joseph Smithin sanelemaa Mormonin kirjaa, jotka hänen kirjurinsa Martin Harris kirjoitti muistiin. Martin Harrisin vaimo Lucy Harris suhtautui hyvin varauksellisesti nuoren Smithin kertomukseen enkeli Moronista ja kultalevyistä, ja hän vaati toistuvasti nähdäkseen Smithin sanelemia sivuja. Smith vastusteli asiaa pitkän aikaa, mutta antoi lopulta periksi Martin Harrisin painostukselle. Smithin vastahankaisuus osoittautuikin perustelluksi, koska Lucy Smith kieläytyi antamasta sivuja takaisin. Hänen mukaansa Smith olisi voinut helposti kääntää kultalevyillä olevan tekstin uudestaan, mikäli käännös ja levyt olisivat aitoja, muussa tapauksessa hän olisi huijari. Smith kertoi kuitenkin Jumalan kieltäneen häntä kääntämästä kadonneita sivuja uudelleen, koska hänen vastustajansa olisivat voineet väärentää alkuperäisen tekstin ja käyttää sitä todisteena häntä vastaan (Oppi ja liitot 10).


title: Mark Hofmann

text: Lucy Harrisin kätkemiä sivuja ei koskaan löydetty, ja mormonitutkimuksessa niitä kutsutaan nimellä 116 kadonnutta sivua. Hofmannin syyttäjän mukaan Hofmann olisi suunnitellut "löytävänsä" kyseiset 116 sivua, ja samalla pitävänsä huolta siitä, että ne sisältävät runsaasti virheitä ja ristiriitoja olemassa olevaan Mormonin kirjaan verrattuna. Väitettä ei ole voitu aukottomasti todistaa, mutta se on täysin uskottava Hofmannin muiden väärennösten valossa.


title: Mark Hofmann

text: Hofmannin lukuisat "löydöt" myöhempien aikojen pyhien liikkeen varhaisilta vuosilta herättivät huomiota ja kummastusta; miten yksi henkilö saattoi löytää niin paljon aikaisemmin kateissa olleita dokumentteja. Hofmann selitti asiaa siten, että hän vanhojen kirjojen kauppiaana sai käsiinsä runsaasti kirjeitä ja muita materiaaleja 1800-luvulta, samoin kuin hänen alihankkijansakin. Hofmann kertoi myös etsineensä käsiinsä varhaiskauden mormonien nykyaikoina eläviä jälkeläisiä ja tarjoutuneensa ostamaan heidän hallussaan olleet kirjalliset jäämistöt. Lisäksi Hofmann kertoi kontakteistaan filatelisteihin, jotka hankkivat käsiinsä vanhoja kirjeitä niissä olevien harvinaisten postimerkkien takia.


title: Mark Hofmann

text: Mormonismin varhaisvaiheisiin liittyvien asiakirjojen lisäksi Hofmann väärensi myös useiden Yhdysvaltain historian merkkihenkilöiden allekirjoituksia. Heitä olivat esimerkiksi George Washington, John Adams, John Quincy Adams, Daniel Boone, John Brown, Andrew Jackson, Mark Twain, Nathan Hale, John Hancock, Francis Scott Key, Abraham Lincoln, John Milton, Paul Revere, Myles Standish ja Button Gwinnett, jonka allekirjoitus on harvinaisin Yhdysvaltain itsenäisyysjulistuksen allekirjoittajista. Hän väärensi myös erään Emily Dickinsonin kirjoittamaksi väittämänsä runon.


title: Mark Hofmann

text: Ehkä Hofmannin väärennöksistä kunnianhimoisin oli "Oath of a Freeman", eräs kuuluisimmista Yhdysvaltain siirtomaakauden historian asiakirjoista. Kyseessä oli Uuden-Englannin varhaisten siirtolaisten, nk. pyhiinvaeltajaisien (engl. "Pilgrim Fathers") vannoma uskollisuudenvala Ison-Britannian kruunulle. Tämä yhden sivun pituinen valateksti oli painettu 1639, ja se oli ensimmäinen Ison-Britannian Pohjois-Amerikan siirtokunnissa painettu asiakirja. Valaa oli painettu viitisenkymmentä kappaletta, joista yksikään ei ollut säilynyt; ainut olemassa oleva kappale oli käsinkirjoitettu kopio. Hofmann väärensi peräti kaksi valatekstiä, joita hän tarjosi Yhdysvaltain kongressin kirjastolle. Aidon valatekstin arvo olisi vuonna 1985 ollut luultavasti toista miljoonaa dollaria. Hofmann, joka tähän saakka oli väärentänyt vain käsinkirjoitettuja tekstejä, ei kuitenkaan osannut väärentää painotuotetta uskottavasti. Kongressin kirjaston asiantuntijat alkoivat epäillä petosta, ja verkko Hofmannin ympärillä alkoi kovaa vauhtia kiristyä.


title: Mark Hofmann

text: Vaikka Hofmann oli ansainnut väärennöksillään suuria summia, hän oli silti tuntuvissa veloissa. Tämä johtui osittain hänen ylellisestä ja tuhlailevasta elämäntavastaan, osin taas siitä, että hän hankki haltuunsa yhä suurempia määriä vanhoja teoksia ja käsikirjoituksia. Ansaitakseen rahaa Hofmann alkoi tarjota kaupaksi käsikirjoituksia, joita hän ei vielä ollut edes ehtinyt väärentää. Halukkaat ostajat alkoivat painostaa Hofmannia, samoin kuin hänen velkojansa. Samaan aikaan myös liittovaltion edustajat, joille Hofmann oli kaupannut Oath of a Freeman -dokumenttia, alkoivat esittää yhä tiukempia kysymyksiä dokumentin aitoudesta.


title: Mark Hofmann

text: Yrittäessään epätoivoisesti ostaa itselleen aikaa Hofmann ryhtyi valmistamaan pommeja. Ensimmäinen pommi surmasi 15. lokakuuta 1985 keräilija Steven Christensenin. Myöhemmin samana päivänä toinen pommi surmasi Kathy Sheetsin, Christensenin entisen työnantajan vaimon. Kuten Hofmann oli arvellutkin, poliisin tutkimukset lähtivät aluksi siitä, että pommi-iskut olisivat yhteydessä Kathy Sheetsin aviomiehen J. Gary Sheetsin johtaman investointiyhtiön konkurssiin; Christensen oli ollut hänen läheinen alaisensa. Seuraavana päivänä Hofmann itse haavoittui vakavasti, kun hänen virittelemänsä pommi räjähti hänen autossaan. Tämä sai poliisin epäilemään Hofmannia pommi-iskujen tekijäksi. Kotietsinnöissä Hofmannin kotoa löydettiin, paitsi pommintekotarvikkeita, myös runsaasti todisteita hänen tekemistään väärennöksistä. Talon kellarista löytyi esimerkiksi painokone, jolla hän oli yrittänyt väärentää Oath of a Freeman -dokumentin.


title: Mark Hofmann

text: Hofmann pidätettiin helmikuussa 1986 epäiltynä murhasta ja väärennöksistä. Tammikuussa 1987 hän tunnusti syyllistyneensä toisen asteen murhaan ja hankkineensa oikeudetonta taloudellista hyötyä väärennöksillään. Tunnustuksellaan Hofmann halusi välttää Utahissa käytössä olevan kuolemantuomion. Tammikuussa 1988 hänet tuomittiin elinkautiseen vankeusrangaistukseen. Koska Hofmann oli oikeuden mielestä osoittanut harvinaista piittaamattomuutta ihmishengestä, hänet tuomittiin elinkautiseen ilman mahdollisuutta päästä ehdonalaiseen.


title: Mark Hofmann

text: Nykyään Hofmann istuu elinkautista vankeustuomiotaan Utahin osavaltion vankilassa Draperissa, Utahissa.


title: Amanda (täsmennyssivu)

text: Amanda voi tarkoittaa seuraavia asioita:


title: Karelitšy

text: Karelitšy () eli Korelitši (; ; ) on pieni kaupunkimainen taajama ja samanniminen piiri Hrodnan maakunnan itälaidalla Valko-Venäjällä. Karelitšyn taajama sijaitsee linnuntietä runsaan 100 kilometrin etäisyydellä Minskin keskustasta länsilounaaseen. Kaupunkimaisen taajaman väkiluku oli lokakuun 2009 väestönlaskennassa 6 854 ja koko Karelitšyn piirin noin 24 130.


title: Karelitšy

text: Myös pieni Mirin kaupunkimainen taajama (2 310 asukasta lokakuun 2009 väestönlaskussa) Unescon maailmanperintökohteineen (Mirin linna) kuuluu Karelitšyn piiriin sijaiten noin 25 kilometriä Karelitšyn kaupunkikeskuksen kaakkoispuolella.


title: Lo Mejor De The Sweet (vuoden 1973 albumi)

text: Lo Mejor De The Sweet on Sweet-yhtyeen ainoastaan Espanjassa vuonna 1973 julkaistu kokoelma-albumi vuosien 1971–1973 välisestä materiaalista. Sama levy-yhtiö julkaisi vuonna 1984 Espanjassa samanniminen albumin.


text:
A-puoli
B-puoli


title: George Ryan

text: George Homer Ryan (s. 24. helmikuuta 1934) on yhdysvaltalainen republikaanisen puolueen poliitikko, joka toimi Illinoisin 39. kuvernöörinä vuosina 1999–2003. Hän tuli tunnetuksi kuolemanrangaistuksen kyseenalaistajana. Vuonna 2003 hän kumosi kaikki 167 Illinoisissa voimassa ollutta kuolemantuomiota.


title: George Ryan

text: Kuvernöörikautensa jälkeen Ryan sai tuomion laajamittaisesta korruptiosta. Hänelle langetettiin ehdotonta vankeutta, jonka istumisen hän aloitti vuonna 2007. Dick Durbin kuitenkin esitti George W. Bushille vuonna 2008 Ryanin saaman kuuden ja puolen vuoden rangaistuksen muuttamista. Hän vetosi muun muassa siihen, että Ryan oli jo saanut maksaa rikoksistaan huomattavan hinnan. Hän mainitsi myös entisen kuvernöörin vaimon heikon terveyden. Tuomio kuitenkin pysyi, joten Ryan vapautui vasta vuonna 2013.


title: George Ryan

text: Samassa jutussa Ryanin kanssa tuomittiin Lawrence Warner.


title: George Ryan

text: Vankeutensa alkaessa Ryan ilmoitti omantuntonsa olevan puhdas.


title: George Ryan

text: Iowan Maquoketassa syntynyt Ryan kasvoi Kankakeen piirikunnassa Illinoisissa. Hän palveli Korean sodassa ja työskenteli farmaseuttina sekä liikemiehenä. Hän on naimisissa Lura Lynn Ryanin kanssa, ja parilla on kuusi lasta.


title: George Ryan

text: Ryan aloitti poliittisen uransa Kankakeen piirikunnassa ja eteni Illinoisin edustajainhuoneeseen. Hän istui siellä vuosina 1973–1983 edeten vähemmistöjohtajaksi ja puhemieheksi asti. Vuosina 1983–1991 hän toimi Illinoisin varakuvernöörinä ja sen jälkeen vuoteen 1999 "Secretary of Staten" asemassa. Kuvernöörin vaaleissa hän voitti demokraattisen vastustajansa Glenn Poshardin.


title: George Ryan

text: Vuonna 1999 Ryan tapasi Fidel Castron.


title: Antti Sinkko

text: Antti Sinkko (1806–1870) oli kirkonisäntä ja vuoden 1863 valtiopäivien valtiopäivämies. Hän oli kotoisin Sattilasta.


title: Meagen Fay

text: Meagen Fay on yhdysvaltalainen näyttelijä. Hän on vieraillut muun muassa televisiosarjoissa "Hulluna sinuun", "Seinfeld", "Gilmoren tytöt", "Hei, olen Susan", "Siskoni on noita", "Bernie Mac Show", "Mullan alla", "Muodon vuoksi" ja "Täydelliset naiset".


title: Meagen Fay

text: Fay on kotoisin Jolietista, Illinois’n osavaltiosta. Hän harrasti näyttelemistä jo lapsena ja aloitti uransa teatterissa. 1980-luvun alkuvuosina hän kuului chicagolaiseen The Second City -ryhmään. Televisiossa Fay debytoi vuosikymmenen loppupuolella sivuroolissa "Oharassa", jonka nimiroolia näytteli Pat Morita. Valkokankaalla hänen ensimmäinen roolinsa oli elokuvassa "Herrasmieshuijarit" (1988).


title: Maalaukseen kadonnut nainen

text: Maalaukseen kadonnut nainen on Laurent de Bartillatin 2007 ohjaama taidehistoriasta ammentava elokuva. Ranskalaistuotanto kertoo Antoine Watteaun maalausten maailmaan uppoavasta opiskelijasta, joka uskoo mestarin töistä löytyvän viitteitä taiteilijan salattuun rakkaustarinaan.


title: FlashForward

text: FlashForward on yhdysvaltalainen science fiction -televisiosarja, joka perustuu kanadalaisen Robert J. Sawyerin romaaniin "Flashforward" vuodelta 1999.


title: FlashForward

text: ABC esitti Brannon Bragan ja David S. Goyerin luoman sarjan ensimmäisen jakson 24. syyskuuta 2009. Suomessa sarja alkoi 7. tammikuuta 2010 Nelosella. Toukokuussa 2010 ABC päätti, että sarja lopetetaan ensimmäisen kauden jälkeen.


title: FlashForward

text: Kaikki maailman ihmiset menettävät samalla hetkellä tajuntansa kahden minuutin ja 17 sekunnin ajaksi. Tuona aikana useimmat näkevät näyn siitä, miltä heidän elämänsä näyttää kuusi kuukautta myöhemmin. FBI alkaa agentti Mark Benfordin (Joseph Fiennes) johdolla tutkia, mikä ilmiön sai aikaan. Sarja seuraa myös Benfordin ja hänen läheistensä perheitä ja ihmissuhteita. Tajuttomuuden aikana nähdyt asiat muuttavat ratkaisevasti monen ihmisen elämää.


title: Koripallon naisten SM-sarjakausi 2008–2009

text: Koripallon naisten SM-sarjakaudella 2008–2009 Espoo Team voitti seuran historian ensimmäisen mestaruuden. Hopeaa voitti Catz Lappeenranta ja pronssia Peli-Karhut. Espoo Team voitti loppuottelusarjan 3–1.


text: Sarjanousija Orimattilan Jymy pelasi kauden uudella nimellä Team S-Hämeenmaa. Vantaan Pussihukat luopui sarjasta marraskuussa 2008, jolloin sarja supistui kesken kauden kahdeksaan joukkueeseen. Pussihukkien pelaamat ottelut mitätöitiin sarjataulukosta.


text: Joukkueet pelasivat runkosarjassa kolminkertaisen sarjan. Pudotuspeleihin selviytyivät kuusi parasta joukkuetta, joista kaksi parasta suoraan välieriin. Sijoille 3–6 selviytyneet pelasivat puolivälierät. Puolivälierät pelattiin paras kolmesta -järjestelmällä ja välierät ja loppuottelu paras viidestä -järjestelmällä. Loppuotteluun etenivät runkosarjan kaksi parasta Catz Lappeenranta ja Espoo Team.


text: Sarjasta ei pudonnut suoraan eikä karsinut yksikään joukkue. BC Nokia luopui kauden jälkeen sarjapaikastaan ja jatkoi I divisioonassa, josta SM-sarjaan nousi tilalle Keravan Kori-80.


title: Tönnön silta

text:
Tönnön silta on Orimattilan Tönnön kylässä oleva Porvoonjoen ylittävä silta. Se on Suomen ensimmäinen kaarisilta ja vanhin säilynyt teräsbetoninen silta. Silta valmistui vuonna 1911. Sillassa on rinnakkain kolme erillistä betonikaarta. Sen pituus on 37 metriä, leveys 6,5 metriä ja vapaa aukko sillan alla 22,5 metriä. Sillan suunnitteli Jalmar Castrén Artjärven kunnan ja Orimattilan kunnan yhteisen 1910 pidetyn kuntakokouksen päätöksellä. Aikaisemmin ei vastaavanlaista siltaa ollut rakennettu, koska rautabetonin käyttöön suhtauduttiin epäillen. Silta korvasi rappioituneen vanhan puusillan. Tientekoon velvoitetut maksoivat työn ja rakentamisesta vastasi Tampereen Sementtivalimo. Urakkahinta oli 14 780 markkaa. Silta oli yleisessä maantiekäytössä vuoteen 1971, jonka jälkeen sen rinnalle valmistui uusi silta ja vanha silta jäi kevyen liikenteen käyttöön. Sillasta tuli museosilta 1982. Siltaa korjattiin 1986-1987.
Sillan eteläpuolella on Tönnönkoski. Silta ja sen viereinen koski kuuluvat Museoviraston inventoimiin valtakunnallisesti merkittäviin rakennettuihin kulttuuriympäristöihin


title: Tönnön silta

text: Tönnön kyläjohtokunta järjestää vuosittain Tönnön sillan ja Tönnön myllyn läheisyydessä sillan pohjoispuolella Tönnön siltajuhlat. Sillalla järjestetään kylän köydenvetokilpailu.


title: Koripallon naisten SM-sarjakausi 2009–2010

text: Koripallon naisten SM-sarjakaudella 2009–2010 Catz Lappeenranta voitti seuran historian ensimmäisen mestaruuden, hopeaa voitti Peli-Karhut ja pronssia Espoo Team. Sarja pelattiin kahdeksan joukkueen nelinkertaisena sarjana. Pudotuspelivaiheessa runkosarjan neljä parasta pelasivat välierät. Edelliskausiin verrattuna puolivälierät jäivät pois. Finaali ja välierät pelattiin paras viidestä -järjestelmällä. Hallitsevana mestarina pelasi Espoo Team. Sarjanousija Keravan Kori-80 pelasi kauden uudella nimellä Keravan Energia Team.


text: Sarjasta ei pudonnut suoraan yksikään joukkue. Runkosarjassa kahdeksanneksi sijoittunut Keravan Energia Team karsi sarjapaikasta I-divisioonassa toiseksi sijoittuneen Hyvinkään Pontevan kanssa ja säilytti sarjapaikkansa. I-divisioonan voittaja Torpan Pojat nousi suoraan SM-sarjaan. Nimellä Team S-Hämeenmaa pelannut Orimattilan Jymy luopui kauden jälkeen sarjapaikastaan, ja jatkoi naisten I-divisioonassa.


title: Maailman sydänpäivä

text: Maailman sydänpäivä on Maailman sydänjärjestön vuosipäivä. Maailman sydänpäivää päätettiin alkaa järjestää vuonna 1999, ja sitä vietettiin ensimmäistä kertaa vuonna 2000 syyskuun viimeisenä sunnuntaina. Vuodesta 2009 lähtien Maailman sydänpäivää on vietetty 29. syyskuuta.


title: Maailman sydänpäivä

text: Suomessa päivän järjestää Suomen Sydänliitto, sydänpiirit ja sydänyhdistykset. Vuosina 2007 ja 2008 Suomen Kardiologinen Seura osallistui järjestämiseen.


title: Kilpisaari

text: Kilpisaari on saari Suomenlahdessa Kotkan ulkosaaristossa. Saari kuuluu Itäisen Suomenlahden kansallispuistoon. Suomen puolella veneillessä Kilpisaari on etappina viimeinen suuri saari ennen kaakkoisrajaa. Haapasaari sijaitsee noin viiden kilometrin päässä lännessä. Saaren pituus pohjoisesta etelään on noin 1,2 kilometriä ja idästä länteen noin 1,1 kilometriä.


title: Kilpisaari

text: Saaren luonto on hyvin vaihteleva ja rikas verrattuna lähellä oleviin pienempiin saariin. Pohjoispuolella on rehevämpää kasvillisuutta ja runsas perhoslajisto. Puusto on pääasiassa vanhoja mäntyjä. Korkeimmalta kalliolta koilliskulmalla näkee Suursaaren lisäksi ainakin kaksi venäläistä saarta, Somerin ja Narvin. Saaressa on virallinen nuotiopaikka pohjoisrannalla entisen laiturin vieressä. Saarella voi lisäksi telttailla.


title: Kilpisaari

text: Kilpisaaressa on nähtävillä lukuisia toisen maailmansodan aikaisia jälkiä, kuten bunkkereita, juoksuhautoja ja piikkilankoja, jotka ovat ajan kuluessa sortuneet tai murentuneet.


title: I2010

text: i2010 eli Eurooppalainen tietoyhteiskunta 2010 on Euroopan komission vuonna 2005 päättämä strategia tieto- ja mediayhteiskuntaa varten. Ensisijaiset tavoitteet ovat:


title: I2010

text: Strategia seuraa aiempia tieto- ja viestintätekniikan edistämissuunnitelmia e-Europe 2002 ja e-Europe 2005.


title: Victor Thibaud

text: Victor Thibaud oli ranskalainen jousiampuja ja olympiamitalisti. Hän osallistui Pariisin olympialaisiin 1900, joissa hän voitti kaksi hopeamitalia, toisen 33 metrin Au Cordon Doré -kilpailusta ja toisen 33 metrin Au Chapelet’sta.


title: Walpurgis Rites – Hexenwahn

text: Walpurgis Rites – Hexenwahn on itävaltalaisen Belphegor-yhtyeen kahdeksas studioalbumi. Albumin tuottajana toimi saksalainen Andy Classen. Yhtye laittoi levyn avausraidan Walpurgis Ritesin levitykseen MySpace-sivustolleen.


title: I Want It That Way

text: I Want It That Way on Backstreet Boys -poikabändin ensimmäinen single vuoden 1999 albumilta "Millennium". Sen kirjoittivat Max Martin ja Andreas Carlsson. Kappaleen musiikkivideon ohjasi Wayne Isham. Myöhemmin samainen kappale julkaistiin Backstreet Boysin kokoelma-albumilla, "", vuonna 2001. Kappale nousi listan kärkeen yli 25 maassa, mikä teki siitä maailman menestyksekkäimmän poikabändin levyttämän kappaleen.


title: I Want It That Way

text: "HitQuartersin" haastattelussa Carlsson kuvaili kappaleen luomista seuraavasti:


title: I Want It That Way

text: Yhtye kirjoitti ja levytti kaksi eri versiota kappaleesta. Ensimmäinen versio sisältyi albumin aikaisimmille demopainoksille. Toisessa versiossa kappaleella on vastakkainen viesti ("I love it when I hear you say/I want it that way"). Jotkin sanoituksen kohdat ovat samoja molemmissa versioissa ja jotkin kohdat on muutettu sopiviksi sanoiksi ("My heart is on fire/Such a srtong desire"). Toisen version sanat kirjoittivat Max Martin ja Carlsson yhteistyössä Mutt Langen kanssa. Toinen versio julkaistiin internetiin Napsterin ja muiden metodien kautta 2000-luvun alussa ja sitäkin soitettiin radioissa tiuhaan tahtiin.


title: I Want It That Way

text: Backstreet Boysien entisen taustayhtyeen jäsenen, Tommy Smithin, mukaan julkaistu versio kappaleesta on "alkuperäinen"; toinen versio nauhoitettiin, koska kertosäkeessä ei ollut mitään järkeä.


title: I Want It That Way

text: Single rikkoi ennätyksen, kun kappale soi yhteensä yli 165 radioasemalla. Se nousi Billboardin "Hot Adult Contemporary" -listan sijalle yksi ja pysyi kärjessä 14 listaviikkoa. Billboard "Top 40 Mainstream" -listalla single teki ennätyksen oltuaan eniten listaviikkoja sijalla yksi. Single ei kuitenkaan noussut Billboard Hot 100 -listan kärkisijalle, vaan onnistui pääsemään vain sijalle kuusi. Kappale sai yhteensa kolme Grammy-palkintoa, mukaan lukien palkinnon "Vuoden kappaleesta".


title: I Want It That Way

text: Kappale menestyi hyvin myös Britanniassa, kun se nousi ensimmäisellä listaviikollaan Britannian singlelistan sijalle yksi. "I Want It That Way" teki historiaa Alankomaissa olemalla ensimmäinen single, joka debytoi "Top 40" -listan sijalla yksi, olematta ensin 'kärkituntumassa'. Kappale nousi listasijalle yksi myös Italiassa, Espanjassa, Kanadassa, Itävallassa, Sveitsissä ja Saksassa.


title: I Want It That Way

text: "I Want It That Way" sai myös kriitikoilta suuren suosion. Kappale äänestettiin VH1-kanavan "100 Greatest Songs of the '90s" -listan sijalle kolme joulukuussa 2007 ja MTV/Rolling Stonen "100 Greatest Pop Songs Of All Time" -listan sijalle kymmenen vuonna 2000. "Blender Magazine" taas äänesti kappaleen sijalle 16 listalla "500 Greatest Songs Since You Were Born" ja VH1 "100 Greatest Songs Of The Past 25 Years" -lista sijalle 61, kesäkuussa 2003. MTV rankkasi kappaleen sijalle yksi "Top 99 Of 99 Special" -listalle. Kappale oli myös 15. myydyin poikabändin single 1990-luvulla Britanniassa, kun se myi yhteensä 423 300 kappaletta. Musiikkivideo nousi "Top 10 of most iconic videos of all time" -listan sijalle kolme.


title: I Want It That Way

text: Vakiopainos


title: I Want It That Way

text: Remix-versiot - rajoitettu erä


title: I Want It That Way

text: Remixe-veriot - tupla vinyyli


title: I Want It That Way

text: Musiikkivideo on pääasiassa kuvattu Los Angelesin kansainvälisellä lentoasemalla 1. huhtikuuta 1999 ja se sisältää huomattavia erikoisefektejä, joista huomattavin on "high-speed zoom"-efekti, minkä vuoksi tausta muuttuu mutta edessä laulavat Backstreet Boysit eivät.


title: I Want It That Way

text: Video nousi "Muchmusic's 100 Best Videos" -listan sijalle 35.


title: Manta

text: Manta voi tarkoittaa seuraavia:


title: Róbert Vittek

text: Róbert Vittek (s. 1. huhtikuuta 1982 Bratislava, Tšekkoslovakia) on slovakialainen jalkapalloilija, pelipaikaltaan hyökkääjä. Hän edustaa Turkin Superliigan Trabzonsporia.


title: Róbert Vittek

text: Vittek aloitti uransa Slovakian pääsarjassa Corgoň Ligassa Slovan Bratislavassa kaudella 2002–2003. Hän teki tuolloin 29 ottelussa 19 maalia. Seuraavalla kaudella hän pelasi vain kolme ottelua, tehden niissä kaksi maalia.


title: Róbert Vittek

text: Seuraavaksi kaudeksi Vittek siirtyi Saksan Bundesligaan Nürnbergin joukkueeseen, jossa hän viimeisteli yhdeksän maalia. Kausi 2005–2006 oli Vittekille loistava, sillä hän teki peräti 17 maalia ja oli liigan neljänneksi paras maalintekijä. Kauden päätteeksi hänet valittiin Slovakian vuoden jalkapalloilijaksi.


title: Róbert Vittek

text: Kaudeksi 2008–2009 Nürnberg putosi 2. Bundesliigaan. Vittek siirtyi kesken kauden Ranskan pääsarjatasolle Ligue 1:n Lillen joukkueseen. Kausi sujui häneltä hyvin ja maaleja syntyi kuusi. Tammikuussa 2010 Vittek siirtyi lainalle Turkin Superliigassa pelaavaan MKE Ankaragücün joukkueeseen. Hän teki lainasopimuksen aikana 12 ottelussa viisi maalia. Vittek siirtyi pysyvästi Ankaragücüün pian lainasopimuksen päätyttyä.


title: Róbert Vittek

text: Syksyllä 2011 Vittek siirtyi Ankaragücüstä toiseen turkkilaisseuraan Trabzonsporiin.


title: Róbert Vittek

text: Vittek on toiminut Slovakian jalkapallomaajoukkueen kapteenina. Hän on pelannut maajoukkueessa 70 ottelua ja tehnyt niissä 23 maalia ja on täten Slovakian paras maalintekijä. Tämän lisäksi hänellä on toiseksi eniten esiintymisiä maajoukkueessa.


title: Róbert Vittek

text: Vittek valittiin Slovakian joukkueeseen vuoden 2010 MM-kilpailuihin. Avausottelussa Uutta-Seelantia vastaan hän teki maansa ensimmäisen MM-ottelumaalin. Jatkoonpääsyn kannalta ratkaisevassa ottelussa Italiaa vastaan Vittek teki kaksi maalia ja Slovakia pudotti näin sensaatiomaisesti hallitsevan maailmanmestarin jatkosta. Neljännesvälierässä Alankomaita vastaan Vittek teki lisäajalla 1–2-kavennusmaalin rangaistuspotkusta. Samalla hänestä tuli Slovakian kaikkien aikojen paras maalintekijä. Ironista on, että neljä maalia MM-kisoissa tehnyt Vittek ei onnistunut maalinteossa kertakaan MM-karsinnoissa.


title: All I Have to Give

text: ”All I Have to Give” on Backstreet Boys -poikabändin kolmas single albumilta "Backstreet’s Back". Single debytoi sijalla kaksi Britannian Top 75 singlelistalla ja nousi Billboard Hot 100-listan sijalle viisi.


title: All I Have to Give

text: US CD3


title: All I Have to Give

text: US CD5


title: All I Have to Give

text: Eurooppa osa 1


title: All I Have to Give

text: Eurooppa osa 2


title: All I Have to Give

text: Japanin EP


title: All I Have to Give

text: Remix tupla vinyyli


title: All I Have to Give

text: Kappaleen ”All I Have To Give” musiikkivideon ohjasi Nigel Dick, kesäkuussa 1997. Siinä ei ole yhtenäistä teemaa tai juonta ja video keskittyykiin pääasiassa eri paikoissa tehtyihin esityksiin ja asukokonaisuuksiin. Otoksissa bändi laulaa kappaletta ja esittää tanssikoreografioita.


title: All I Have to Give

text: Videossa on käytetty kirkkaita värejä, ”out-of-focus”-elementtejä ja paikanvaihtoja otosten välissä.


title: Henri Helle

text: Henri Helle (4. syyskuuta 1873 – 21. kesäkuuta 1901) oli ranskalainen jousiampuja ja olympiamitalisti. Hän osallistui Pariisin olympialaisiin 1900, joissa hän voitti hopeaa 50 metrin Au Chapelet -kilpailusta ja sijoittui neljänneksi 50 metrin Au Cordon Doréssa.


title: Herkkyyskausi

text: Herkkyyskausi on aikaa, jolloin lapsi on herkkä ja halukas oppimaan tietynlaisia asioita. Se on yleensä vahvimmillaan kuuden ensimmäisen ikävuoden aikana. Herkkyyskausia on useita, joista ehkä tärkeimmät ovat aistien kehittämisen, kielellisen kehityksen, liikkeiden koordinoinnin, järjestyksen ja ryhmään orientoitumisen herkkyyskaudet. Herkkyys päättyy, kun oppiminen tai toiminto on kehittynyt valmiiksi.


title: Helsingborgin taistelu

text: Helsingborgin taistelu käytiin 28. helmikuuta 1710 Ruotsin ja Tanskan välillä. Se oli osa suurta Pohjan sotaa. Taistelussa Magnus Stenbockin johtamat ruotsalaiset voittivat tanskalaisten armeijan ja karkottivat heidät Skånesta.


title: Helsingborgin taistelu

text: Suuren Pohjan sodan alussa Ruotsi oli voittanut tanskalaiset ja maiden välillä oli solmittu vuonna 1700 Traventhalin rauha. Kuultuaan Ruotsin kärsimästä katastrofista Pultavan taistelussa Tanskan kuningas Fredrik IV julisti Ruotsille uudestaan sodan. Tanskalaisten tavoitteena oli valloittaa takaisin Pohjan sodassa menetetyt Etelä-Ruotsin maakunnat. Tanskalaisten 14 000 miehen armeija nousi maihin Skåneen 2. marraskuuta 1709 ja löi Stenbockin johtaman alivoimaisen 3 000 sotilaan armeijan. Tanskalaiset valloittivat koko Skånen, ruotsalaiset pitivät hallussaan vain Malmön ja Landskronan linnoitukset ja Stenbock vetäytyi Växjöhön. Vastoin tanskalaisten odotuksia Skånen talonpojat eivät liittyneet merkittävissä määrin tanskalaisten puolelle.


title: Helsingborgin taistelu

text: Stenbock kokosi Växjössä uuden armeijan muualta Ruotsista vedetyistä vahvistuksista ja hän lähti etenemään etelään tammikuun 1710 lopussa ja sai vielä lisää vahvistuksia Osbyssä. Stenbock yritti saada taistelukosketuksen tanskalaisiin, mutta tanskalaiset osastot välttivät taistelukosketusta ja vetäytyivät kohti Helsingborgia.


title: Helsingborgin taistelu

text: Ruotsin ja Tanskan armeijat kohtasivat Helsingborgin koillispuolella 28. helmikuuta 1710. Armeijat olivat kooltaan tasavertaisia, molemmissa oli yli 14 000 sotilasta. Tosin ruotsalaiset olivat joutuneet yöpymään edellisenä yönä taivasalla sateessa ja tuulessa. Ruotsalaisia komensi Magnus Stenbock ja tanskalaisia Jørgen Rantzau.


title: Helsingborgin taistelu

text: Ruotsalaiset lähtivät etenemään oletetulle taistelukentälle aikaisin aamulla. Kun tiheä aamusumu hälveni, Stenbock havaitsi, että tanskalaisilla oli erinomaiset asemat taistelukentällä. Ruotsalaisten edessä ja kummallakin sivulla taas oli soista maata. Asemansa parantamiseksi Stenbock päätti siirtää koko taistelujärjestyksensä itään päin. Ruotsalaisten korjatessa ryhmitystään Rantzau käski oikean siipensä etenemään saarrostusvaaran estämiseksi ja jätti erinomaisen asemansa taistelukentällä. Tanskan oikean siiven ratsuväen ja Ruotsin vasemman siiven ratsuväen välille syntyi kiivas taistelu. Tanskalaiset saivat taistelussa yliotteen, ja ruotsalaiset menettivät lukuisia miehiä. Tanskan oikea siiven ratsuväki kuitenkin eteni liian pitkälle pohjoiseen ja jalkaväki sekä tykistö jäi jälkeen. Tanskalaiset yrittivät korjata asian ryhmittymällä uuteen taistelujärjestykseen, mutta tämä epäonnistui rivien mennessä sekaisin. Tanskalaisten taistelujärjestyksessä oli noin kilometrin levyinen aukko. Tanskalaisten taistelulinja murtui ja sekaannus vaihtui kaaokseksi. Taistelun loppuvaiheessa Tanskan armeija pakeni taistelukentältä pakokauhun vallassa Helsingborgiin ruotsalaisten ajaessa takaa.


title: Helsingborgin taistelu

text: Taistelu kesti vain kolme tuntia, mutta kummatkin armeijat kärsivät tuntuvat tappiot. Tanskalaiset menettivät kaatuneina 1 500 miestä ja haavoittuneina 3 500 sotilasta. Ruotsalaiset menettivät 897 kaatunutta ja 2 098 haavoittunutta.


title: Helsingborgin taistelu

text: Taistelun jälkeen tanskalaiset linnoittautuivat Helsingborgiin ja ruotsalaiset saartoivat kaupungin. Ruotsalaiset pommittivat kaupunkia ja Tanskan kuningas Fredrik IV antoi käskyn joukkojen vetämisestä Juutinrauman yli Tanskaan. Viimeinen tanskalainen, komentaja Rantzau, nousi veneeseen ja lähti kaupungista illalla 4. maaliskuuta. Samalla myös viimeinen tanskalainen poistui Skånesta.


title: As Long as You Love Me

text: "As Long As You Love Me" on Backstreet Boys -poikabändin toinen single albumilta "Backstreet's Back". Kappale on yksi bändin suurimmista hiteistä ja sitä pidetäänkin heidän tavaramerkkikappaleenaan. "As Long As You love Me" nousi listasijalle yksi Uudessa-Seelannissa ja Filippiineillä, sijalle kaksi Itävallassa ja Australiassa, sijalle kolme Britanniassa, sijalle neljä Sveitsissä ja Ruotsissa sekä sijalle viisi Hollannissa ja Norjassa. Kappale oli 1990-luvun kolmanneksitoista myydyin poikabändin single Britanniassa, ja se myi 430 000 kopiota.


title: As Long as You Love Me

text: Yhdysvalloissa siitä tuli välittömästi radiohitti. Billboard Hot 100 Airplay -listalla se oli parhaimmillaan neljäntenä, ja yhteensä se vietti listalla 56 viikkoa.


title: As Long as You Love Me

text: Kappale lisättiin albumille viimeisellä mahdollisella hetkellä, kun Clive Calder, Zomban silloinen työntekijä, kuuli kappaleen ja soitti Jiven puheenjohtajalle Barry Weissille, joka otti yhteyttä poikien manageriin, Johnny Wrightiin.


title: As Long as You Love Me

text: Eurooppa osa 1


title: As Long as You Love Me

text: Eurooppa osa 2


title: As Long as You Love Me

text: Kanada


title: As Long as You Love Me

text: Remix-versio


title: As Long as You Love Me

text: Remix-tupla vinyyli


title: As Long as You Love Me

text: "As Long As You Love Me" kappaleen musiikkivideon ohjasi Nigel Dick, 15. kesäkuuta 1997. Videossa yhtye koe-esiintyy kuudelle naiselle. Siksi kuudelle, jottei Backstreet Boyseja ja naisia olisi yhtä paljon. Naiset nauhoittavat koe-esiintymistä ja tekevät muistiinpanoja. Yhtyeen jäsenet laulavat ja tanssivat, mutta jokaisella jäsenellä on myös oma "testi", jossa he pukeutuvat asuun ja esittävät epätavallisia aktiviteettejä. Kappaleen keskikohdassa pojat vaihtavat paikkaa naisten kanssa ja naiset esittävät omat "testinsä". Paikat vaihtuvat uudelleen kappaleen lopussa.


title: As Long as You Love Me

text: Kappaleen tanssikohdat sisältävät muun muassa tanssin, jossa käytetään tuoleja osana koreografiaa. Monta vuotta videon teon jälkeen yhtye esitti saman koreografian suurimmassa osassa esityksiään.


title: As Long as You Love Me

text: Yksi musiikkivideon naisista on Leighanne Wallace, jonka kanssa Brian Littrell, yksi Backstreet Boysin jäsenistä, meni naimisiin tavattuaan hänet ensi kertaa kyseisen videon kuvauksissa.


title: The Call

text: "The Call" on yhdysvaltalaisen poikabändin Backstreet Boysin toinen single albumilta "Black & Blue".


title: The Call

text: Vakiopainos


title: The Call

text: Remix-versio (EP)


title: The Call

text: Remix-versio (vinyyli)


title: The Call

text:
Urban Remix-versio (vinyyli)
"The Call" -singlen musiikkivideon ohjasi Francis Lawrence joulukuussa 2000. Itse kappaletta pidennettiin musiikkivideota varten: kappaleen alkuun lisättiin puhelimen pirinää ja toisen kertosäkeen jälkeen break-musiikkipätkä. Myös kolmas kertosäekerta lisättiin.


title: The Call

text: Backstreet Boysin jäsen, A.J. McLean myönsi The Oprah Winfrey Show'ssa kokeilleensa kokaiinia ensimmäisen kerran kyseisen musiikkivideon kuvauksissa.


title: The Call

text: Kyseinen musiikkivideo voitti "MTV Asia Awards" -gaalan palkinnon parhaasta videosta ja "MTV Video Music Awards" -plakinnon parhaasta pop videosta.


title: The Call

text: Musiikkivideo, joka täydentää kappaleen sanoja, kertoo tarinan miehestä, joka ei ole uskollinen tyttöystävälleen. Hän tapaa toisen naisen yökerhossa ja lähtee klubilta naisen kanssa eikä palaakkaan kotiin tyttöystävänsä luo, jolle hän soitti selitelläkseen myöhäistä kotiinpaluuta. Videossa paljastetaan kuitenkin, että miehen tyttöystävä tuntee naisena jonka kanssa mies häntä pettää. Kaikki viisi bändin jäsentä esittää miestä vuorotellen.


title: Crawling Back to You

text: "Crawling Back to You" on yhdysvaltalaisen poikabändi Backstreet Boysin kolmas single bändin viidenneltä studioalbumilta "Never Gone". Single julkaistiin vain Yhdysvalloissa ja se nousi "Billboard Adult Contemporary" -listan sijalle 30.


title: Antoninuksen ja Faustinan temppeli

text: Antoninuksen ja Faustinan temppeli () on keisariaikainen roomalainen temppeli Forum Romanumilla, Via Sacran pohjoispuolella Roomassa. Temppelin rakennutti keisari Antoninus Pius edesmenneen vaimonsa Faustinan muistoksi vuonna 141. Rooman senaatti pyhitti alun perin vain Faustinalle omistetun temppelin myös Antoninukselle tämän kuoltua 161.


title: Antoninuksen ja Faustinan temppeli

text: Temppeli muutettiin 600- tai 700-luvulla "San Lorenzo in Mirandan" kirkoksi, minkä ansiosta se on säilynyt jälkipolville. Alkuperäisestä temppelistä ovat jäljellä julkisivun portiikin korinttilaiset pylväät, cellan ulkoseinää, podium, arkkitraavi ja friisi. Korniisi, päätykolmio ja ulkoinen marmoriverhous ovat suurimmaksi osaksi hävinneet.


title: Antoninuksen ja Faustinan temppeli

text: Temppelin portiikin pylväiden yläosassa on uurteet epäonnistuneen kaatoyrityksen jäljiltä. Ne haluttiin purkaa rakennusmateriaalin saamiseksi joskus keskiajalla, mutta uurteisiin kiinnitetyt köydet olivat liian heikot mahtaville "cipollinoksi" kutsutusta vihertävästä marmorilaadusta veistetyille monoliittisille pylväille, ja yritys jätettiin sikseen. Barokkijulkisivu on peräisin vuodelta 1602.


title: Santiago Ramón y Cajal

text: Santiago Ramón y Cajal (1. toukokuuta 1852 Petilla de Aragón, Espanja – 17. lokakuuta 1934 Madrid, Espanja) oli espanjalainen patologi, histologi ja neurotieteilijä, joka sai 1906 Nobelin fysiologian tai lääketieteen palkinnon hermoston rakenteen tutkimisesta. Häntä pidetään ”nykyaikaisen neuroanatomian isänä”, sillä hän löysi neuronin hermoston perusyksikkönä. Ramón y Cajal toimi urallaan professorina Espanjan yliopistoissa ja julkaisi useita kirjoja. Taiteesta kiinnostuneena hän kuvitti teoksensa, joiden kuvia on käytetty hyväksi useita vuosikymmeniä.


title: Santiago Ramón y Cajal

text: Santiago Ramón y Cajal syntyi 1852 Petilla de Aragónin kylässä Pyreneiden vuoristossa. Hänen vanhempansa olivat Justo Ramón y Casasús ja Antonia Cajal. Justo-isä oli parturi-kirurgi, josta tuli myöhemmin lääkäri ja anatomian professori.


title: Santiago Ramón y Cajal

text: Santiago lähetettiin 10-vuotiaana katoliseen kouluun, jota hän vihasi. Hän pärjäsi hieman paremmin huescalaisessa koulussa, mutta hänen isänsä ei luottanut poikansa taitoihin ja lähetti hänet suutarin oppipojaksi. Santiagon annettiin palata kouluun 16-vuotiaana. Hän kehittyi nopeasti ja pääsi pian opiskelemaan Zaragozan yliopistoon, missä hänen isänsä oli professorina.


title: Santiago Ramón y Cajal

text: Ramón y Cajal olisi halunnut tulla taiteilijaksi, mutta hänen isänsä suostutteli hänet opiskelemaan lääketiedettä. Ramón y Cajalin kiinnostus taiteeseen näkyy hänen monissa myöhemmissä lääketieteen piirustuksissaan.


title: Santiago Ramón y Cajal

text: Ramón y Cajal valmistui 1873 ja palveli sen jälkeen armeijassa. Hänet lähetettiin lääkintäupseerina Espanjaan kuuluneeseen Kuubaan. Hän sairastui armeija-aikanaan vakavasti malariaan ja punatautiin. Ramón y Cajal palasi kuitenkin Espanjaan jatkamaan opintojaan ja valmistui lääketieteen tohtoriksi 1879.


title: Santiago Ramón y Cajal

text:
Ramón y Cajalin taidot tunnustettiin heti uran alussa, ja hän sai paikan Zaragozan yliopiston anatomian museon johtajana. Ramón y Cajalin opinnot olivat kuitenkin olleet vajavaiset, eikä hän ollut tutustunut edes mikroskooppiin. Hän alkoikin opiskella itsenäisesti mikroskooppista tutkimusta. Hän oli hankkinut vanhanaikaisen mikroskoopin omilla rahoillaan.
Ramón y Cajal valittiin 1884 Valencian yliopiston kuvailevan anatomian professoriksi. Hänen maineensa tutkijana kasvoi nopeasti, ja hän alkoi julkaista anatomisia tutkimuksia hyönteisten lihassoluista mykiöön. Usean vuoden aikana julkaistu "Manual de histología normal y técnica micrográfica" oli peräti 700-sivuinen oppikirja histologian ja mikroskopian tekniikoista. Zaragozan aluehallinto myönsi hänelle 1885 uudenaikaisen Carl Zeissin mikroskoopin työstään koleraepidemian aikana.


title: Santiago Ramón y Cajal

text: Ramón y Cajal siirtyi 1887 Barcelonan yliopiston histologian professoriksi. Hänen uransa käännekohta tapahtui 1887, kun Luis Simarro esitteli hänelle italialaisen Camillo Golgin kehittämän värjäysmenetelmän. Ramón y Cajal oli tutkinut hermostoa vasta vuoden ajan ja lähinnä kerännyt sopivia kuvituksia kirjaansa varten. Värjäysmenetelmä toi hänen eteensä aivan uusia mahdollisuuksia. Ramón y Cajal hyödynsi menetelmää pienten nisäkkäiden ja lintujen hermosolujen tutkimiseen.


title: Santiago Ramón y Cajal

text: Ramón y Cajal havaitsi, että hermosto koostui erimuotoisusta soluista. Golgi ja monet muut olivat aiemmin uskoneet, että hermosto oli laaja säieverkosto. Ramón y Cajalin havainnot herättivät keskustelua, ja monet merkittävät tutkijat olivat epäluuloisia niitä kohtaan. Vuonna 1889 Ramón y Cajal esitteli löydöksensä 1889 Saksan anatomiselle seuralle, jossa hän sai huomiota taidokkaasti valmistamallaan esityksellä.


title: Santiago Ramón y Cajal

text: Ramón y Cajal jätti Barcelonan 1892, jolloin hän siirtyi Madridin yliopistoon histologian ja patologian professoriksi. Hän jatkoi Madridissa aina kuolemaansa asti. Vuosien 1894–1904 aikana Ramón y Cajal julkaisi kolmiosaisen teoksensa ihmisen ja selkärankaisten hermostosta. Teos on käytänössä modernin neuroanatomian perustana, ja Ramón y Cajalin siihen itse tekemiään piirustuksia on käytetty useita vuosikymmeniä neurotieteen oppikirjoissa.


title: Santiago Ramón y Cajal

text: Madridissa Ramón y Cajal muun muassa paransi 1902 Golgin hopeanitraatti käyttävää värjäystekiikkaa ja kehitti 1913 oman kultavärjäystekniikkansa. Kuningas Alfonso XIII perusti 1920 Madridin yliopistoon Cajal-instituutin. Ramón y Cajal valittiin neurobiologiaan keskittyvän instituutin ensimmäiseksi johtajaksi.


title: Santiago Ramón y Cajal

text: Vaikka Ramón y Cajal tunnetaankin tutkimuksistaan, hän kirjoitti myös muita teoksia. Hänen kirjoihinsa kuuluuvat muun muassa omaelämäkerta "Recuerdos de mi vida" ja aforistinen "Charles de café".


title: Santiago Ramón y Cajal

text: Ramón y Cajalin merkitys koko neurotieteen kehittymiselle on huomattava. Häntä pidetäänkin ”nykyaikaisen neuroanatomian isänä”. Hän löysi hermosolun hermoston perusrakenteena, minkä ansiosta ymmärrettiin neuronin asema hermoston toiminnassa ja kehitettiin moderni käsitys hermoimpulssista. Ramón y Cajal sai 1906 tunnustuksena työstään hermoston rakenteen tutkimisessa Nobelin fysiologian tai lääketieteen palkinnon. Hän jakoi sen Camillo Golgin kanssa.


title: Santiago Ramón y Cajal

text: Ramón y Cajalin tutkimuksiin kuuluu lisäksi niin sanottu ”neurotrooppinen hypoteesi”. Hän esitti 1892, että hermosolut löytävät kemiallisesti sikiön kasvuaikana oikeisiin paikkoihinsa. Olettomus osui oikeaan ja teoria oli pohjana monille neurotieteen kehitysaskeleille.


title: Santiago Ramón y Cajal

text: Nobelin palkinto ei ollut Ramón y Cajalin uran ainoa tunnustus, sillä hän oli useiden espanjalaisten ja myös ulkomaalaisten tiedeseurojen ja -akatemioiden jäsen. Lisäksi hän oli Cambridgen, Würzburgin ja Clarkin yliopiston kunniatohtori.


title: Drowning

text: "Drowning" on yhdysvaltalaisen poikabändin Backstreet Boysin single albumilta "". Kappale nauhoitettiin alun perin "Black & Blue" -albumille, mutta se ei valmistunut ajoissa. Kappaleessa Kevin Richardson soittaa pianoa.


title: Drowning

text: Kappale oli yhtyeen viimeinen kappale ennen heidän neljävuotiasta taukoaan (2001-2005). Kappale nousi listasijalle 28 Yhdysvalloissa 13. marraskuuta 2001 ja pärjäsi melko hyvin myös kansainvälisillä listoilla nousten sijalle kolme Ruotsissa ja sijalle viisi Norjassa.


title: Drowning

text: Vuonna 2007 kappale herätti suomalaisten huomion, kun sen kertosäkeen todettiin olevan lähestulkoon identtinen Hausmyllyn vuonna 1995 julkaistun kappaleen "Älä Sano Huomisesta" kertosäkeeseen. Teosto on ryhtynyt tutkimaan asiaa.


title: Drowning

text: VakiopainosBritannia osa 1Britannia osa 2Remix-versin (vinyyli)


title: Drowning

text: Virallisen musiikkivideon kappaleelle ohjasi Paul Boyd. Se sisältää kaikki viisi Backstreet Boysin jäsentä erilaisten monumenttien ja vanhojen rakennusten keskellä. Video kuvattiin elokuussa 2001.


title: Drowning

text: Ennen kuin alkuperäinen video kuvattiin, tuotannossa oli erilainen konsepti. Konsepti kuitenkin hylättiin lopulta ja virallinen versio valmistettiin sen sijaan.


title: Drowning

text: Videossa yhtye on pukeutunut mustiin asuihin, jotka voi nähdä myös cd-singlen kannesta. Video kuvattiin pääasiassa vihertaustaa vasten ja tausta liitettiin siihen digitaalisesti. Videossa paistaa aluksi aurinko, mutta synkät pilvet täyttävät pian taivaan ensimmäisen kertosäkeen aikana ja toisen säkeistön aikana alkaa sataa. Tulvavesi täyttää alueen ja myrsky vain yltyy. Käännekohdassa, kappaleen lopussa, yhtyeeseen osuu valtavia aaltoja. Videon loppuosan aikana bändi laulaa ollessaan polviaan myöten meressä.


title: Auguste Serrurier

text: Auguste Serrurier oli ranskalainen jousiampuja ja olympiamitalisti. Hän osallistui Pariisin olympialaisiin 1900, joissa hän voitti kaksi hopeamitalia, Sur la Perche à la Herse- ja Sur la Perche à la Pyramide -kilpailuista. Ensin mainitussa Serrurier oli tasoissa Belgian Emile Druartin kanssa, joten heistä kumpikin sai hopeaa.


title: Vladimir Lukin

text: Vladimir Petrovitš Lukin (; s. 13. heinäkuuta 1937 Omsk) on venäläinen diplomaatti, poliitikko ja aktivisti. Hän on Venäjän nykyinen presidentin nimittämä ihmisoikeusasiamies. Hän oli myös yksi Jabloko-puolueen perustajista. Aiemmin hän on toiminut muun muassa Venäjän suurlähettiläänä Yhdysvaltoihin (1992–1993). Hän on edustanut Jablokoa duumassa ja edennyt sen varapuhemieheksi saakka.


title: Vladimir Lukin

text: Historian tiedekunnasta vuonna 1959 valmistunut Lukin on filosofian tohtori. Hänet on otettu Kunniamerkin ritarikuntaan.


title: Vladimir Lukin

text: Lukin on naimisissa ja hänellä on kaksi lasta. Hänet kasvattivat aikoinaan sukulaiset vanhempien jouduttua vainojen uhreiksi.


title: Emile Druart

text: Émile Druart oli belgialainen jousiampuja ja olympiamitalisti. Hän osallistui Pariisin olympialaisiin 1900 ja sijoittui Sur la Perche à la Herse -kilpailussa jaetulle toiselle sijalle ranskalaisen Auguste Serrurierin kanssa.


title: Ferroiini

text: Ferroiini on raudan ja kolmen fenantroliinimolekyylin muodostama kompleksi-ioni, jota käytetään useimmiten sulfaatti- tai perkloraattisuolana. Tällöin sen kaava kirjoitetaan usein muodossa [Fe(o-phen)]SO tai [Fe(o-phen)](ClO). Ferroiinia käytetään redox-indikaattorina hapetus-pelkistystitrauksissa.


title: Ferroiini

text: Ferroiinia valmistetaan yhdistämällä fenantroliiniliuos ja rauta(II)-ioneja sisältävä liuos, esimerkiksi rauta(II)sulfaattiliuos.


title: Ferroiini

text: Ferroiini on yksi yleisimpiä redox-indikaattoreita. Ferroiinia käytetään erityisesti niin sanotussa cerimetrisessä titrauksessa, jossa hapettimena toimii cerium(IV)-ioni. Ferroiini on hyvä indikaattori, koska se reagoi nopeasti ja voidaan myös pelkistää uudelleen käytettäväksi. Feroiini on pelkistyneessä muodossaan väriltään punainen ja muuttuu hapettimen vaikutuksesta siniseksi ferriiniksi. Ferriinissä ferroiinin Fe-ionit ovat hapettuneet Fe-ioneiksi. Ferroiinin elektrodipotentiaali on 1,06V yksimolaarisessa rikkihappoliuoksessa.


title: Émile Fisseux

text: Émile Fisseux oli ranskalainen jousiampuja ja olympiamitalisti. Hän osallistui Pariisin olympialaisiin 1900 ja Lontoon kisoihin 1908. Fisseux voitti Pariisissa pronssia 50 metrin Au Cordon Doré-kilpailussa ja sijoittui Lontoossa kahdeksan vuotta myöhemmin kolmanneksitoista Continental Style-kilpailussa.


title: Felicia Tang

text: Felicia Tang (22. lokakuuta 1977 – 11. syyskuuta 2009) oli pornotähti, joka löydettiin tapettuna Kalifornian Monroviasta 11. syyskuuta 2009. Tangin kidutusmurhasta syytetään hänen miesystäväänsä, entistä tosi-TV-esiintyjää, pastori Brian Lee Randonea.


title: Felicia Tang

text: Tang oli Felicia Leen taiteilijanimi. Hän syntyi Singaporessa, josta muutti opintoja varten Australiaan. Lopulta hänen tiensä johti eteläiseen Kaliforniaan. Hän loi uran aikuisviihdenäyttelijänä ja -mallina, mutta hänet nähtiin myös valtavirran elokuvissa, kuten "Rush Hour 2:ssa" (2001) ja "Hurjapäissä" (2001). Hän ilmeisesti lopetti uransa vuonna 2008, jolloin hän poisti nettisivunsa.


title: Felicia Tang

text: Etnisesti Tang oli kiinalaistaustainen.


title: Felicia Tang

text: Pornonäyttelijänä Tang tuli tunnetuksi muun muassa elokuvasta "Hotel Decadence" (2004).


title: Felicia Tang

text: Tangia hakattiin ja tukehdutettiin. Hän oli kuollessaan 31-vuotias. Rikoksesta syytetty pastori oli 45-vuotias. Rikoksen jälkeen pastori soitti hätänumeroon ja kertoi Tangin menettäneen tajunsa. Randonea uhkasi jopa elinkautinen vankeus. Tang ja Randone asuivat yhdessä. Oikeus totesi Randonen syyttömäksi.


title: Everybody (Backstreet’s Back)

text: "Everybody (Backstreet's Back)" on yhdysvaltalaisen poikabändi Backstreet Boysin ensimmäinen single vuonna 1997 ilmestyneeltä albumilta "Backstreet's Back".


title: Everybody (Backstreet’s Back)

text: Zomban työntekijä Clive Calder ehdotti kappaletta singleksi, mutta Jiven edustaja Barry Weiss ajatteli olevan outoa, jos USA:n debyyttialbumin singlessä on nimi "Backstreet's Back". Bändi ehdotti, että nimi voisi tarkoittaa vain, että he ovat takaisin kotona. Kanadan markkinoiden alettua soittaa kappaletta USA:n markkinat valitsivat kappaleen myös soittolistoilleen. Bändi tapasi Weissin kanssa, ja he kysyivät voisiko kappaleen laittaa USA:n albumille, kun ensimmäinen miljoona levyä oli tuotettu.


title: Everybody (Backstreet’s Back)

text: Max Martinin ja Denniz PoPin kirjoittama "Everybody" on yksi Backstreet Boysin menestyksekkäimmistä singleistä sen saavutettua sijan neljä Billboard Hot 100 -listalla ja pysyttyä siellä 22 listaviikon ajan. Britannian singlelistalla kappale nousi kolmannelle sijalle. Kappale myi kolminkertaista platinaa USA:ssa myytyään 2,1 miljoonaa kopiota.


title: Everybody (Backstreet’s Back)

text: US CD3


title: Everybody (Backstreet’s Back)

text: US CD5


title: Everybody (Backstreet’s Back)

text: Euroopan osa 1


title: Everybody (Backstreet’s Back)

text: Euroopan osa 2


title: Everybody (Backstreet’s Back)

text: Hollanti


title: Everybody (Backstreet’s Back)

text: Kanada


title: Everybody (Backstreet’s Back)

text: USA:n mainosvinyyli


title: Everybody (Backstreet’s Back)

text: Remix- tuplavinyyli